title: Morgunblaðið

text: Tangu chapisho lake la hapo awali, "Morgunblaðið" halikuchapishwa Jumatatu lakini baada ya muda lilijiundia jina kama gazeti bora. Lilikuwa gazeti bora kabisa nchini Iceland siku nyingi huku likiongoza kabisa katika mwanzo wa miaka ya 1970 na likashinda magazeti mengine yote kwa mbali katika wakati huo.Miongo mitatu iliyofuata, gazeti hili liliongoza bila ushindani wowote mkali. Katika wakati huu wa mafanikio, "Morgunblaðið" lilianzisha sehemu maalum kuhusu fedha, uvuvi, vyakula na kadhalika. Baada ya usambazaji wa bure (magazeti yakiwasilishwa hadi nyumbani mwa watu), gazeti la "Fréttablaðið" lilileta ushindani kwa kuanzisha toleo la Jumatatu. "Morgunblaðið" likaitikia changamoto na tangu mwaka wa 2003 likachapishwa kila siku ya wiki, likiwa na kurasa mbalimbali kati ya kurasa 60 na kurasa 120. Matangazo huchukua asilimia 30 - asilimia 40 ya nafasi ya makala. Usambazaji wa nakala wa kila siku ni kati ya 50,000 na 55,000, nyingi za hizi zikiwa zimeagizwa na watu. Usambazaji hulenga zaidi eneo la kusini mashariki mwa nchi hiyo, hasa katika jiji kuu la Reykjavik.


title: Morgunblaðið

text: Kama matokeo ya shida za kiuchumi za 2008 nchini Iceland, jarida la 24 stundir, linalochapishwa na "Morgunblaðið", liliacha kuchapishwa mnamo 10 Oktoba 2008 na kusababisha wafanyikazi 20 kufutwa kazi.


title: Morgunblaðið

text: Katika uamuzi wa utata ,wamiliki wa gazeti waliamua katika mwezi wa Septemba 2009 kuteua Davíð Oddsson , aliyekuwa Waziri Mkuu wa Iceland kwa muda mrefu kabisa na alikuwa Mkuu wa zamani wa Benki Kuu, kama mmoja wa wahariri wa gazeti hilo.


title: Calgary Herald

text: The Calgary Herald ni gazeti la kuchapishwa kila siku lililochapishwa katika mji wa Kanada wa Calgary, Alberta.


title: Calgary Herald

text: Jarida hili lilichapishwa kwa mara ya kwanza mnamo tarehe 31 Agosti ,1883 na Andrew Armour na Thomas Braden chini ya jina la "The Calgary Herald, Mining and Ranche Advocate and General Advertiser". Jarida hili lilianza kama gazeti la kila wiki likiwa na kurasa nne zilizochapishwa kwa kutumia mashine yaliyotumia nguvu ya mikono. Operesheni zilikuwa ndogo, zikitumia hema iliyokuwa kando ya makutano ya mito Bow na Elbow kama ofisi yake. Katika mwaka wa 1885, "Herald" likawa gazeti la kuchapishwa kila siku lakini uchapishaji huo wa kila siku haukuanza hadi mwisho wa mwaka wa 1883. Tangu wakati huo mpaka Aprili 1985, lilikuwa gazeti la alasiri lakini hivi sasa ni gazeti linalosambazwa asubuhi. Mnamo Novemba 2000, gazeti la "Herald" likawa sehemu ya Kampuni ya Magazeti ya Southam (hivi sasa linaitwa Canwest News Service ambao ni mgawanyiko wa kampuni ya mawasiliano ya CanWest Global Communications)


title: Calgary Herald

text: Gazeti la "Herald" ,pia, huchapisha gazeti la kila wiki la jamii la "Neighbours" (Swahili: Majirani) ambalo husambazwa pamoja na "Herald" katika maeneo (lakini si yote) ya Calgary, na gazeti la "Swerve" la kila wiki. Katika mwaka wa 2005, gazeti la "Herald" liliungana na kampuni shirika za CanWest Global katika kuanzisha gazeti la "Dose". "Dose" lililenga wasafiri takriban 20; liliacha kuchapishwa baada ya mwaka mmoja.


title: Calgary Herald

text: Tarehe 8 Novemba 1999, wafanyikazi ,waliokuwa wameunda muungano yao hivyo majuzi, walifanya mgomo. Mgomo huo uliendelea hadi mwezi wa Julai 2000 huku wanahabari wengi wa "Herald" wakitoka katika gazeti hilo. Baadhi yao walikubali malipo ya kutoka kampuni ilhali wengine walirudi kazini huku muungano wao ukibanduliwa. Nafasi za waandishi wengi mashuhuri zilichukuliwa na wafanyikazi wachanga katika kazi hiyo. Ilichukua miaka kadhaa kabla ya gazeti la "Herald" kupata wasomaji wake tena baada ya mgomo. Wafanyikazi wengi wa zamani wa "Herald" waliotoka wakti wa au baada ya mgomo huweza kupatikana katika majarida mengine mbalimbali ,hasa jarida la kibiashara la kila wiki ,"Business Edge".


title: Calgary Herald

text: Katika siku za 29 Aprili hadi 31 Agosti 2008, "Herald" lilichapishwa kurasa za mbele za zamani katika makumbusho ya mwaka wake wa 125 (1883 - 2008).


title: Calgary Herald

text: "Calgary Herald" ni mojawapo wa magazeti mawili yanayohudumia eneo hilo la Calgary. Gazeti la pili ni lile la "Calgary Sun". Usambazaji hufanyika kwa njia ya kuagiza, uuzaji kwa maduka ya mgazeti ama kwa kutumia sanduku la gazeti. Mtindo huo wa masanduku ya magazeti ulileta mjadala mkali kutoka Halmashauri ya Jiji katika mwanzo wa mwaka wa 2008 baada ya kiongozi mmoja kudai kuwa masanduku hayo yalisababisha maongezeko ya takataka.


title: Kamatimu

text: Kamatimu ni jina la wanaume katika Wagikuyu ambao bado hawajajiunga na jamii ya wazee, adhuri. Sherehe maarufu ya "Mburi ya Kiama" huwa fursa ya Kamatimu kuoredheshwa kama mzee. Katika sherehe hizi mbuzi wawili huchinjwa kama ishara ya ombi na kafara kwa niaba ya Kamatimu. Sherehe hii ni maarufu eneo la mkoa wa katikati na haswa hufanyika mahala ambako kuna msitu. Hii ni baadhi ya tamaduni chache zilizohifadhiwa.


title: Kamatimu

text: Kwa kawaida kamatimu anaweza kujiunga na wengine kwenye sherehe lakini kuna mengi asiyoweza kuyafanya. Mojawapo ya haya ni, hana uwezo wa kushirikishwa kwenye kikao cha kutoa maamuzi yanayohusiana na jamii.


title: Western Mail (Wales)

text: Western Mail (Swahili: "Barua ya Magharibi") ni gazeti la kuchapishwa kila siku na kampuni ya Media Wales katika mji wa Cardiff, Wales. Kampuni hii inamilikiwa na kampuni kubwa kabisa ya magazeti ya Uingereza, kampuni ya Trinity Mirror.


title: Western Mail (Wales)

text: Ingawa gazeti hili hujitambulisha kama "gazeti la taifa la Wales" ( hapo awali lilitangaza "gazeti la taifa la Wales na Monmouthshire") , gazeti hilo lina usambazaji mdogo sana katika eneo la Wales Kusini. Jarida hili lilichapishwa katika mtindo mpana hadi mwaka wa 2004 lilipoanza kuchapishwa kwa mtindo mdogo.


title: Western Mail (Wales)

text: "Western Mail" lilianzishwa katika eneo la Cardiff katika mwaka wa 1869 na John Crichton-Stuart kama gazeti (bei la peni moja) la kuchapishwa kila siku. Lascelles Carr (1841-1902), mhariri tangu mwaka wa 1869, alinunua gazeti hilo na Daniel Owen katika mwaka wa 1877. Katika historia ya Wales Kusini, "Western Mail" limehusishwa na wamiliki wa awali, waundaji viwanda vya makaa ya mawe na viwanda vya chuma. Mara nyingi, hii imesababisha jarida hili kusemekana na wengi kuwa ni la kiadui, hasa wakati wa migomo katika viwanda vya makaa ya mawe katika karne ya ishirini. Uhusiano wa zamani wa jarida hilo na wamiliki wa zamani ulikuwa wenye nguvu sana mpaka hivi sasa bado kuna watu katika eneo la Wales Kusini wanaolishuku bado.


title: Western Mail (Wales)

text: Kwa upande mwingine, gazeti hilo limejaribu kuchukua misimamo ya kutetea mitaa, ya watu wengi na ya kutetea Wales huku wakijaribu kuripoti habari zinazohusisha Wales. Gazeti hili husisitiza misimamo yao katika masuala ya kijamii kama kufungwa kwa shule za Wales. Pia, huwasilisha habari nyingi kuhusu timu za Wles za mchezo wa raga.


title: Western Mail (Wales)

text: Jarida hili lina nafasi gazetini inayopewa makala ya lugha ya Kiwales katika toleo lolote la gazeti hili . Habari katika lugha ya Kiwales hupewa kurasa mbili katika toleo la Jumamosi.


title: Gulf Daily News

text: Gulf Daily News (Swahili:Habari za Kila Siku za Ghuba) ni gazeti lililichapishwa kwa lugha ya Kiingereza katika Ufalme wa Bahrain na Kundi la Al Hilal. Linasambazwa katika mitaa ya Bahrain. Inamilikiwa na Kundi la Al Hilal ambalo huchapisha magazeti mengine 13 kama lile la Kiarabu la "Akhbar Al Khaleej". Jarida hili, ambalo ni mojawapo ya magazeti ya kila siku nchini Bahrain, linajiita "Sauti ya Bahrain". Jina lake hufupishwa kuwa GDN.


title: Gulf Daily News

text: GDN lilikuwa gazeti la kwanza la lugha ya Kiingereza la kuchapishwa nchini Bahrain. Lilianzishwa Machi 1978, na Kundi la Al Hilal. Mpaka gazeti la "Bahrain Tribune" lilipoanza kuchapishwa, gazeti hili lilikuwa gazeti pekee la Kiingereza nchini Bahrain.


title: Gulf Daily News

text: Jarida hili liliundwa kwa lengo la kutoa habari kwa wakazi wa Bahrain wanaozungumza Kiingereza, wakijumuisha Waingereza, Wamarekani,Wafilipino, Wahindi na Wapakistani. Wafanyakazi wa GDN ni mchanganyiko wa Waingereza, Wamarekani, Wafilipino, Wahindi na Wapakistani.


title: Gulf Daily News

text: Hapo awali, "Gulf Daily News" lilikuwa likiunga serikali lakini baada ya mageuzi ya kisiasa ya 2001, hivi sasa,linaajiri Waislamu na ,vilevile,watu wenye misimamo mingine kama wafanyikazi. Gazeti hili lina waandishi kadhaa ambao huandika makala mbalimbali kuhusu masuala ya Bahrain kama Les Horton, Amira Al Hussaini, Ali Al Saeed na Tariq Khonji.


title: Gulf Daily News

text: Hivi sasa, GDN limeajiri baadhi ya waandishi bora na maarufu wa eneo la Ghuba ya Kiajemi. Hawa ni: Mbahraini Mohammed Al A'ali, Mwingereza Rebecca Torr, Mbahraini Sara Sami, Mwingereza Sara Horton, Mhindi Begena George, Geoffrey Bew(Scotland), Mhindi Mandeep Singh, Mhindi Alistair Baptista, Mfilipino Patrick Salomon.


title: Gulf Daily News

text: Waandishi Mwamerika Richard Moore na Mhindi Vinitha Vishwanath Waliaga dunia katika mwaka wa 2006 na hivi majuzi zaidi, Mbahraini Mohammed Aslam


title: Gulf Daily News

text: "Gulf Daily News" ndilo gazeti la kila siku maarufu kabisa nchini Bahrain. Gazeti sasa linamilikiwa na Kundi la Al Hilal. Jarida hili lina makao nchini Bahrain huku ofisi zake za uhariri zikipatikana Isa Town na ofisi za kibiashara zinapatikana katika barabara ya Exhibition Road.


title: Gulf Daily News

text: Jarida hili lina usambazaji wa nakala 10,000 zilizolipiwa. Lina kurasa takriban 40. Huchapishwa katika rangi nyeusi na nyeupe na kurasa zingine katika rangi zingine. Habari zake huwa kimsingi kuhusu Bahrain, isiasa na jamii lakini huhusisha habari za biashara ya kimataifa na habari za kijamii zitakaovutia wasomaji.


title: Gulf Daily News

text:
Gazeti hili Hupangwa katika sehemu nne:
Jarida hili lina ukubwa wa 36 cm x 26 cm kwa kila ukurasa na upana wa 3.45 cm kwa kila makala kwa ukurasa. Huchapishwa kwa kutumia "Web Offset" na huchapishwa kwa kutumia skrini ya 100 lpi (Nyeusi na nyeupe).


title: Jordan Aviation

text: Jordan Aviation ni ndege iliyo na makao yake mjini Amman, katika nchi ya Jordan. Ndege zake zinasafiri nchini na hata ng'ambo. Vilevile, inakodisha huduma zake kwa ndege zitakazo nafasi ya ziada. makao yake makuu ni kwenye uwanja wa ndege wa Marka mjini Amman na uwanja wa ndege wa Aqaba. Pia, inawasafirisha wafanyikazi wa Shirika la Umoja wa Mataifa.


title: Jordan Aviation

text: Ndege hii ilianzishwa mnamo 2000. Ilianza huduma kutoka mji wa Amman na ilikuwa kampuni ya ndege ya kwanza iliyo ya kibinafsi. Safari za kwenda Afrika Kaskazini zilianza Juni 2006. Jordan Aviation inamilikiwa na Mohamed Al-Khashman na Hazem Alrasekh na ina wafanyikazi 410.


title: Jordan Aviation

text: Luxor ("Luxor International Airport")


title: Adhuri

text: Athuri ni jina la ujumla la kuwaita wanaume wa kabila la Wagikuyu. Mwanaume mmoja huitwa muthuri. Kundi hili maalum huwa na majukumu kadha, baadhi ya haya zikiwemo, kulinda jamaa yake, kuzalisha hasa kwa lengo la kuendeleza jamii, kujiunga na wanaume wengine katika sherehe zao na kadhalika.


title: Adhuri

text: Zamani na hata sasa kundi hili lilijulikana hasa katika kutatua migogoro ya jamii. Jukumu hili lilichukuliwa na serikali pindi wakoloni walipofika nchini. Katika mikutano hii wagomvi walishirikishwa katika kutafuta suluhu. Baadhi ya sherehe walizohitajika kuhudhuria ni sherehe ya kamatimu.


title: Calgary Sun

text: 'Calgary Sun" gazeti la kila siku linalochapishwa katika eneo la Calgary, Alberta Kanada. Hii ni mgawanyiko wa Sun Media, kampuni ya Quebecor.


title: Calgary Sun

text: Lilichapishwa kwa mara ya kwanza katika mwaka wa 1980, gazeti hili huchapishwa katika mtindo sawa na "tabloid" na lilichukua nafasi ya gazeti la hapo awali,"The Albertan", baada ya kununuliwa na wachapishaji wa "Toronto Sun".


title: Calgary Sun

text: Gazeti hili, kama mengine yote ya kampuni ya Kanada ya "Sun", linajulikana kwa makala fupi ya habari yanayolenga wasomaji wanaofanya kazi. Mpangilio wa makala katika "Sun" hufanana , kwa kiasi fulani, na magazeti ya porojo ya Uingereza.


title: Calgary Sun

text: Ukurasa wa sita, tangu zamani,umekuwa wa "uvumi" au matukio yaliyofanyika yaliyochekesha/ maoni kuhusu matukio . Hivi sasa,Ukurasa wa Sita unaandikwa na Kelly Doody, mwanamichezo wa kuogelea wa zamani wa timu ya taifa ya Kanada.


title: Calgary Sun

text: Kipengele hiki ni maarufu katika gazeti la "Calgary Sun" - kama magazeti mengine ya mnyororo wa "Sun"- na huwa na picha maridadi ya mwanamke yeyote anayefanya kazi za kupigwa picha za matangazo au za kutangaza nguo mpya kwa umma. Mwanamke huyu ndiye anayeitwa "Sunshine Girl". Kipengele hutumia picha za wanawake wa nchi hiyo zilizopigwa na wataalam au za kupigwa na watu wenyewe ama ,pia, zinazopigwa na gazeti lenyewe. Hapo awali, kilikuwa katika ukurasa wa 3 (kama magazeti ya Uingereza ambayo "Sun" lilitaka kuiga yalikuwa na picha kama hizi katika ukurasa wa 3) lakini katika miaka ya 1990 kilihamishwa hadi sehemu ya habari za michezo. Kipengele cha "Sunshine Boy" cha wanaume kilichapishwa katika miaka ya 1980 na 1990.


title: Calgary Sun

text: Kwa miaka mingi, "Calgary Sun" ,pia, lilichapisha gazeti maarufu la kila wiki ,"Calgary Mirror", lililohusisha habari za jamii; shirika la Sun likanunua gazeti hili katika mwanzoni wa miaka ya 1990. Chapisho hili, ambalo lilianza katika miaka ya 1950 na lilijulikana kama "North Hill News", liliacha kuchapishwa katika mwaka wa 2001. Nafasi yake ilichukuliwa na "FYI Calgary In-Print", gazeti la bure la kila wiki lililolengwa kuwa chapisho la tovuti ya "Sun" habari ya FYI Calgary (kulikuwa na gazeti la "FYI Toronto" lililokuwa chapisho la tovuti ya "Toronto Suns").Chapisho jipya lilishindwa kuvutia wasomaji na watangazaji na likaacha kuchapishwa katika mwezi wa Mei 2001 katika operesheni za kupunguza ukubwa wa kampuni ya "Sun Media". Tovuti iliachisha dhana ya FYI mwaka mmoja baadaye na kujiita Calgarysun.com.


title: Calgary Sun

text: Mnamo 2 Oktoba 2006, "Sun" lilibadilisha mtindo wake kwa njia kubwa hasa likianzisha nembo mpya (nembo hii ilikuwa imetumika na magazeti mengine ya "Sun" kwa miaka kadhaa) na ,pia, kubadilisha njia ya uchapishaji wa makala na vichwa vya habari. Mnamo Februari 2007, Sun Media ilizindua toleo la eneo la Calgary la gazeti lake la bure, "24 Hours", linalotumikwa na wafanyikazi wa "Calgary Sun".


title: Calgary Sun

text: "Calgary Sun" ni mojawapo ya magazeti manne ya kila siku yanayopatikana katika eneo la Calgary. Gazeti la pili ni "Calgary Herald". La tatu na la nne ni "Metro News" na "Rush Hour News". Usambazaji unafanyika kwa kuagiza, mauzo ya moja kwa moja( kwa mfano katika maduka) ama kwa kutumia masanduku ya magazeti. Mtindo huo wa masanduku ya magazeti ulileta mjadala mkali kutoka Halmashauri ya Jiji katika mwanzo wa mwaka wa 2008 baada ya kiongozi mmoja kudai kuwa masanduku hayo yalisababisha maongezeko ya takataka.


title: YU

text: YU au Yu huweza kusimama kwa:


title: YU

text: U, ambayo hutamkwa :


title: Portland Tribune

text: Portland Tribune ni gazeti la kuchapishwa kila wiki linalochapishwa kila Alhamisi katika eneo la Portland,Oregon,Marekani.


title: Portland Tribune

text: "Portland Tribune" ni kipande cha Kundi la Pamplin Media, linalochapisha magazeti kadhaa ya kijamii katika eneo la Portland na ,pia, humiliki na huendesha stesheni ya redio ya majadiliano ya KPAM pamoja na stesheni zingine za redio katika eneo la Kaskazini Mashariki mwa Pacific.


title: Portland Tribune

text: Mfaniyibiashara wa Portland, Robert B. Pamplin Jr. alitangaza nia yake ya kuanzisha gazeti hilo katika mwaka wa 2000. Toleo la kwanza la gazeti hili lililoanza kwa kuchapishwa mara mbili kwa wiki (Jumanne na Ijumaa) lilichapishwa 9 Februari 2001.Likiingia katika soko lililokuwa na magazeti kama "The Oregonian" (gazeti pekee la habari za jumla) na magazeti ya kila wiki: "Willamette Week" na "The Portland Mercury". Wakati huo, ulikuwa mfano nadra sana wa upanuzi katika biashara ya magazeti kwa sababu kampuni nyingi za magazeti zilikuwa zikifungwa ama zikiungana. Uzinduzi wake ulitangulia kuteremka kwa matangazo katika magazeti. Hili likawa tatizo katika kuanzisha uchapishaji wa gazeti hili. Miezi kumi na moja baada ya uzinduzi,"Portland Tribune" lilipunguza shughuli zake za kuwasilisha magazeti hadi nyumbani za watu. Gazeti hili liliripotiwa kuleta hasara zaidi kuliko ilivyotarajiwa. Ulipofika mwisho wa mwaka wa 2006, wafanyikazi wa chumba cha habari cha gazeti hili walipunguzwa hadi wakawa 27.


title: Portland Tribune

text: Mnamo 5 Mei 2008, jarida hili lilitangaza kuwa litaanzisha kuchapishwa mara moja kwa wiki, matoleo ya Alhamisi, huku likiambatana na kuandika habari kila siku katika tovuti yake rasmi.


title: Portland Tribune

text: Mnamo Julai 2009, "shida za kiuchumi" zilisababisha kufutwa kazi kwa waandishi wawili wa habari na kujiuzulu kwa mhariri msimamizi, na wafanyikazi wa chumba cha habari cha gazeti hili walipunguzwa wakawa 14.


title: Portland Tribune

text: Jarida hili hujihusisha sana na masuala ya Portland na jimbo la Orego. Jarida hili linajulikana kwa kuandika habari za shule za upili za eneo hilo, timu za michezo hasa za NBA, Pac-10, Mkutano wa mchezo wa Big Sky na Mkutano wa mchezo wa Pwani Magharibi.


title: Portland Tribune

text: "Portland Tribune" huwa mdhamini wa Shindano la Portland Regional Spelling Bee la wanafunzi wa shule ya daraja la katikati. Mshindi wa shindano hili hushiriki katika Shindano la Scripps National Spelling Bee jijini Washington, D.C.


title: BrooWaha

text: BrooWaha gazeti la raia kwenye mtandao wa tarakilishi linaloripoti sana habari za eneo lake la Los Angeles. Makala yanayochapishwa kwenye tovuti yameandikwa na watumiaji wake pekee.


title: BrooWaha

text: Matoleo kadhaa ya "BrooWaha" yameanzishwa katika majiji makuu ya Marekani kama Los Angeles, New York, San Francisco na hivi majuzi kabisa, Atlanta, Houston na Miami. Habari zote za matoleo haya huonyeshwa katika tovuti kuu ya BrooWaha.


title: BrooWaha

text: Tovuti hii ilionyeshwa katika gazeti la "Los Angeles Times" katika mwezi wa Desemba 2006.


title: BrooWaha

text:
Watumiaji waliosajiliwa katika tovuti ya "BrooWaha" huwa na ruhusa ya kuandika makala kwenye ukurasa maalum ya maandishi katika tovuti. Ukurasa huu huwezesha watumiaji kuandika makala na kuambatanisha picha na kuyawasilisha kwa wahariri. Makala, kwa kawaida, huchapishwa katika au baada ya saa 24.
Licha ya kuwapa watumiaji chaguo nyingi za kuandika maandishi kwa njia mbalimbali, tovuti hiyo imepata umaarufu wa kuweza kuwa na viungo vya tovuti zingine na huonyesha video ya YouTube katika makala yao.


title: BrooWaha

text: Jukumu la wahariri wa BrooWaha ni dogo sana na hasa huwa kuthibitisha kuwa makala haya hayana ubaguzi au habari zozote zisizotakikana.. Tangu mwanzo wa mwaka wa 2008, tovuti hii imehaririwa na David Cohn .


title: BrooWaha

text: Ukurasa wa maoni ni kipengele maarufu cha "BrooWaha". Majadiliano huonekana sana kati ya mwandishi wa makala na wasomaji wa makala katika kipengele hiki cha maoni. Mbali na kupigia kura makala, wasomaji huweza kupigia kura maoni ya watu wengine ili kuhimiza majadiliano mazuri.


title: BrooWaha

text: Watumiaji wa "BrooWaha" hupokea 'pointi za umaarufu' kulingana na idadi ya makala wanayoandika na umaarufu wa makala yao. Jumla ya pointi hizi inaathiri cheo chao katika shirika la gazeti hili. Makala ya watumiaji maarufu sana huonyeshwa zaidi kwenye tovuti na wao huwa na uzito zaidi wanapopiga kura kwa makala ya wengine.


title: BrooWaha

text: Watumiaji wa "BrooWaha" huweza kuongeza waandishi wa habari wanaowapenda kama marafiki yao na kuarifiwa wanapoandika makala kwa kuwatumia ujumbe kwa anwani yao kwenye mtandao.


title: BrooWaha

text: Kila toleo la "BrooWaha" huwa na ukurasa wa majadiliano unaoitwa "BrooWaha Cafe" (Mkahawa wa BrooWaha) ambapo watumaji hujadiliana kuhusu mada mbalimbali kutoka porojo hadi habari motomoto zilizofanyika.


title: Maadili ya utafiti

text: Maadili ya utafiti yanahusu matumizi wa kanuni adilifu katika mada mbalimbali zinazohusiana na utafiti wa kisayansi. Hizi ni pamoja na kubuni na utekelezaji wa utafiti unaoshirikisha majaribio ya binadamu, majaribio ya wanyama, nyanja mbalimbali za kashfa za kielimu , pamoja na makosa ya kisayansi (kama udanganyifu, upotoshaji wa data na kunakili kazi za wengine), kujulisha makosa; udhibiti wa utafiti, nk. Maadili ya utafiti yaliendelea pakubwa kama dhana katika utafiti wa matibabu. Mkataba muhimu hapa ni Tamko la 1974 la Helsinki. Nurenberg Code ni mkataba wa awali, lakini bado una mipasho ya maana. Utafiti katika sayansi ya kijamii unawakilisha masuala kadhaa tofauti na yale ya utafiti wa matibabu.


title: Maadili ya utafiti

text: Nyanja ya utafiti wote wa kisayansi umejengwa kwenye msingi wa uaminifu. Wanasayansi huwa na imani kuwa matokeo yaliyoripotiwa na wengine ni halali. Jamii huamini kwamba matokeo ya utafiti huonyesha jaribio lenye uaminifu la wanasayansi kueleza dunia kwa usahihi na bila upendeleo. Lakini uaminifu huu utaendelea tu kama jamii ya kisayansi itajitolea yenyewe kueneza maadili ya kisayansi yanayohusiana na vitendo vya kimaadili.


title: Maadili ya utafiti

text: Kuna masuala mengi ya kimaadili ambayo yanafaa yatiliwe maanani kwa utafiti. Wasomi wa jamii wanahitaji kufahamu kuwa wana jukumu la kulinda usalama wa kupatiana ruhusa halisi na kujua malengo ya wale wote wanaoshiriki katika utafiti. Hawapaswi kutumia vibaya taarifa wanazopata, na kunafaa kuwe na jukumu la kimaadili fulani linalofaa kuchukuliwa kwa washiriki. Kuna wajibu wa kulinda haki za watu katika masomo hayo na vilevile siri na usikivu. Usiri wa wale wanaohusika katika uchunguzi lazima ufanyike, kuweka siri zao na kutokujulikana salama. Kama inavyodokezwa katika BSA for Sociology, maadili haya yote lazima yaheshimiwe isipokuwa kama kuna sababu nyingine kuu za kutofanya hivyo - kwa mfano, shughuli za kigaidi au zilizopigwa marufuku.


title: Maadili ya utafiti

text: Maadili ya utafiti katika muktadha wa matibabu yamejaa principalism, mbinu ambayo imekosolewa kuwa nje ya muktadha.


title: Maadili ya utafiti

text: Kulingana na machapisho ya utafiti, baadhi ya masuala muhimu ni pamoja na lakini sio haya peke yake


title: Jewish Week

text:
"Makala haya ni kuhusu gazeti la kila wiki lililochapishwa katika jiji la New York. Unaweza kuangalia ,pia, Washington Jewish Week"
"Jewish Week" ni gazeti la kila wiki linalohudumia jamii ya Wayahudi katika jiji la New York. "Jewish Week" huhusisha habari, matukio, mitindo mipya na vipengele & uchambuzi wa jamii ya Wayahudi katika New York na husomwa duniani kote.


title: Jewish Week

text: Gazeti hili halina uhusiano wowote na shirika au muungano yoyote, lina matoleo matano ya maeneo yanayosambazwa haswa Manhattan, Long Island, Queens, The Bronx and Brooklyn/Staten Island, gazeti hufika kwa nyumbani mwa watu 70,000 kila wiki. Huu ni usambazaji wa nakala nyingi sana wa gazeti lolote la Wayahudi katika eneo la Amerika Kaskazini.


title: Jewish Week

text: "Jewish Week" huhusisha makala ya Wayahudi wa New York, Marekani na Israeli pamoja na habari motomoto dunia zima ,kura za maoni, uchambuzi na maelezo. Sehemu kubwa zake ni:


title: Jewish Week

text: • Habari za Israeli - Habari za matukio nchini Israeli kama siasa, dini na tamaduni zao.


title: Jewish Week

text: • Habari za Wayahudi Marekani - habari kuhusu jamii ya Wayahudi kama vile sera za Marekani za ndani na za kigeni, habari za Wayahudi nchini Marekani, na kampeni za uchaguzi zinazohusu Wayahudi.


title: Jewish Week

text: •Habari za Wayahudi wa New York - habari kutoka jamii mbalimbali katika jiji la New York na eneo linalolizunguka jiji, siasa za jiji na jimbo, maisha katika sinagogi, mashirika ya Kiyahudi na elimu ya Kiyahudi.


title: Jewish Week

text: • Maisha ya Wayahudi - matukio ya utamaduni wa Kiyahudi na mitindo ya Kiyahudi.


title: Jewish Week

text: • Sanaa - Vitabu vya Wayahudi,picha za sanaa , maigizo, filamu, maonyesho ya makumbusho.


title: Jewish Week

text: • Biashara na Teknolojia - Uwekezaji wa kigeni kwa kampuni za teknolojia za Israeli.


title: Jewish Week

text: Kuna vipengele maalum vya kila mwezi kama Fresh Ink, makala yaliyoandikwa na vijana kwa vijana, na kipengele cha kila mwaka kinachoitwa ""36 Under 36"" kinachohusisha vijana 36 Wayahudi wanaoathiri jamii ya Wayahudi katika jiji la New York, Israeli na nchi za kigeni.


title: Jewish Week

text: Gary Rosenblatt ndiye amekuwa mhariri na mchapishaji tangu mwaka wa 1993.


title: Jewish Week

text: Waandishi wa habari wanaofanya kazi katika "Jewish Week" ni:Katika mwaka wa 2000, Rosenblatt na gazeti hili walishinda Medali ya Casey ya Uandishi Bora kutoka Kituo cha Uandishi cha Watoto & Familia kwa makala waliyoandika ya "Stolen Innocence". Makala haya yalikuwa ripoti ya upelelezi iliyofichua miongo ya unyanyasaji wa watoto uliofanywa na mwalimu mkuu, Baruch Lanner. Makala haya yalikosolewa na wengi kuwa "uvumi". Ripoti hii ilionekana kama "njia ambayo jamii ya Orthodox hukosoa watu wanaonyanyasa watoto" na ikafanya Lanner ajiuzulu na ashitakiwe kortini.


title: Prajasakti

text: Prajasakti ni gazeti la lugha ya Kitelugu linalochapishwa kutoka Andhra Pradesh, Uhindi. Lilianza kama gazeti la kila siku katika mwaka wa 1981 , Vijayawada ikiwa makao lake. Hivi sasa, linachapishwa katika vituo 9 ( au matoleo) haswa Hyderabad, Vijayawada, Visakhapatnam, Tirupati (mji), Khammam, Kurnool, Rajahmundry, Srikakulam na Karimnaga. Liko na mtandao mpana wa kupata habari wa zaidi ya vituo 100 vya kukusanya habari katika jiimbo. "Prajasakti" limekua haraka sana na ,hivi sasa, ndilo gazeti la kila siku la Telugu linalosambazwa kabisa kuliko magazeti mengine ya Telugu. Katika mwaka wa 20 wa gazeti la "Prajasakti",lilianzisha tovuti yao kwenye mtandao wa tarakilishi na kulifanya gazeti hili kuweza kufikia watu wote duniani.


title: Prajasakti

text: Prajasakti lilianzishwa kama matunda ya mapambano ya uhuru. Lilianzishwa katika mwaka wa 1942 na likachapishwa kama gazeti la kila siku kutoka mwaka wa 1945. Baada ya kuanza tu, lilikandamizwa na Waingereza na likapigwa marufuku katika mwaka wa 1948. Lilianza kazi tena kama jarida la kila wiki katika mwaka wa 1969 na likakuwa gazeti la kila siku tangu mwaka wa 1981 huku Vijayawada ikifanywa kuwa kituo cha uhariri. Gazeti hili lilikuwa haraka sana katika miongo iliyofuata na likavutia nyoyo za raia , wafanyikazi na watu wa uwezo wastani wa kiuchumi. "Prajasakti" liliendelea mbele katika nyakati ambazo maendeleo na dhana ya demokrasia ilikuwa ikipingana na ubeberu. Toleo la pili lilianza katika mwaka wa 1997 katika Hyderbad, toleo la pili likaanzishwa pia katika mwaka wa 1997 katika Visakhapatnam, la nne katika mwaka wa 2001 katika Tirupati, la tano mnamo Julai 2003 katika Khammam, na la sita katika Kurnool mnamo Novemba 2003, la saba mnamo Mei 2005 katika Rajahmundry , la nane katika Karimnagar mnamo Septemba 2005 na la tisa katika Srikakulam katika mwaka wa 2006.


title: Prajasakti

text: "Prajasakti" hulenga kufanya huru watu waliokandamizwa. Kutoka mwanzo wake wa 1981, lilikuwa azimio na mapambano ya wakulima. Prajasakti limeongoza daima katika kupigania sera za maendeleo na maadili mema katika jamii. Hupigania maadiili ya kidemokrasia, haki za wananchi wanaofanya kazi na huhimiza mapambano ya demokrasia dhidi ya sera za kibeberu zinazotumika duniani kote. Hufanya uchambuzi wa kisayansi katika masuala ya kisasa ,kimataifa na kitaifa. Prajasakti huunga mkono maadili ya haki na hupigania ,bila kuchoka,sera za kunyanyasa watu, ufisadi na masuala mengine mengi yanayofanya maisha ya maskini kuwa ngumu zaidi.


title: Prajasakti

text: "Prajasakti" ni sehemu ya Prajasakti Sahithee Samastha ambayo ina makao yake makuu katika Hyderabad. Lina timu imara linalofanya kazi na mamia ya waandishi na wataalamu katika idara za matangazo, usambazaji, ufundi za teknolojia na bodi ya uhariri. Timu inaongozwa na S. Vinay Kumar akiwa mhariri na V. Krishnaiah akiwa meneja mkuu. "Prajasakti" lina chapishwa katika mitambo ya kuchapisha ya Prajasakti. Gazeti la "Prajasakti" hupeana msaada kwa kampuni za Prajasakti Book House na Prajasakti Publishing House ambazo ni vituo vya kuendeleza fasihi katika Andhra Pradesh.


title: Business Line

text: Business Line au The Hindu Business Line ni gazeti la kibiashara la Kihindi linalochapishwa na Kasturi & Sons ambao huchapisha ,pia, gazeti la "The Hindu". Hili ndilo gazeti jeupe tu katika biashara.


title: Business Line

text: "Business Line" lilianza kuchapishwa katika mwaka wa 1994. Huchapishwa kwa mtindo wa gazeti pana na huwa na usambazaji wa nakala takriban 130,000. Nakala za "Business Line" husambazwa sana katika siku ya Jumapili kulik siku zingine.


title: Business Line

text: "Business Line" huchapishwa katika maeneo 14:Bangalore, Chennai, Coimbatore, Delhi, Hyderabad, Kochi, Kolkata, Madurai, Mangalore, Mumbai, Thiruvananthapuram, Tiruchirapalli, Vijayawada na Visakhapatnam.


title: Business Line

text: Mhariri mkuu ni Bw. N. Ram na Mhariri Mshiriki ni Bw. K Venugopal. Mwandishi Mohan Padmanabhan huandika makala mengi katika gazeti hili.


title: Business Line

text: Wafanyakazi wake wengi ni waandishi na watafiti. Hili ndilo gazeti pekee lililo na sehemu ya utafiti.


title: Business Line

text: Kutoka Jumanne hadi Jumamosi, sehemu kuu ya "Business Line" ina kurasa 20 - 24. Vichwa vya kurasa ni kama "Corporate"(Kampuni), "Information Technology"(Teknolojia ya Mawasiliano), "Marketing"(Masoko),"Editorial & Opinion"(Makala ya Mhariri & Maoni) - kurasa mbili, "Commodities & AgriBusiness"(Bidhaa & Biashara ya Ukulima),"Economy"(Uchumi), "International Business"(Biashara ya Kimataifa), "Stock Market News"(Habari za Soko la Hisa), "Stocks & Mutual Fund" (kurasa tano), "States Variety" ,"Logistics" na "Market Watch".


title: Business Line

text: Jumapili,sehemu kuu ya "Business Line" ina kurasa 18. Vichwa vya kurasa ni kama "Economy"(Uchumi),"Commodities"(Bidhaa),"Corporate"(Kampuni), "International"(Kimataifa),"Variety", "Young Investor"(Mwekezaji kijana) na "Investment World"(Dunia ya Uwezekaji) - kutoka ukurasa wa 8 hadi ukurasa wa 17(mawaidha kuhusu hisa , fedha na amana).


title: Business Line

text: Jumatatu,sehemu kuu ya "Business Line" ina kurasa 16. Vichwa vya kurasa ni kama "Market Mood"(hali ya Masoko),"Economy"Uchumi, "Information Technology"(Teknolojia ya Mawasiliano),"AgroBusiness"(Biashara ya Ukulima), "Transport"(Usafiri),"'Commodities Investment"(Uwekezaji wa Bidhaa), "New Manager"(Meneja Mpya) - hufahamisha kuhusu viongozi katika dunia ya biashara, "Mentor" - hufahamisha watu kuhusu kodi, mifumo ya biashara na vitabu, "Money & Banking"(Pesa na Benki), "Editorial & Opinion"(Maoni ya Mhariri na Maoni) na "States"(Majimbo) na "Variety".


title: Business Line

text: Tovuti ya "BUSINESSLINE Online" ilianzishwa kwenye mtandao katika mwezi wa Juni 1995. Kurasa za tovuti hii huangaliwa mara milioni 14 kila mwezi duniani kote. Misemo ya Sensex kwenye ukurasa wa kwanza huvutia wengi.


title: Business Line

text: Gazeti hili huuzwa kwa bei ya rupia 4 ($0.10) ya Kihindi katika siku za Jumatatu hadi Jumamosi na bei ya Jumapili ni rupia 3 ($0.075). Magazeti mengine kama "The Economic Times" na "The Financial Express" huuza bei sawa katika matoleo yao ya Jumamosi na Jumapili (rupia 7 - rupia 10)."Business Line" limekuwa na bei sawa wiki nzima isipokuwa Jumapili. Magazeti mengine kama "Mint" na "Business Standard" hayachapishwi Jumapili.


title: Ziwa Elementaita

text: Ziwa Elmenteita (pia: Elmentaita, Elementaita) ni ziwa la magadi, katika eneo la mashariki la Bonde la Ufa la Afrika Mashariki, kilomita 120 kaskazini magharibi mwa jiji la Nairobi, Kenya.


title: Ziwa Elementaita

text: Linachangiwa maji na mito mitatu: Kariandus, Mbaruk na Meroronyi.


title: Ziwa Elementaita

text: Elmenteita ni jina la Kimasai kutoka neno "muteita," maana yake "mahali penye vumbi", ikimaanisha vumbi na ukavu wa eneo hilo, hasa kati ya Januari na Machi.


title: Ziwa Elementaita

text: Mji wa Gilgil uko karibu na ziwa.


title: Ziwa Elementaita

text: Ukianzia kusini kuelekea kaskazini mwa maziwa ya Bonde la Ufa, Elmenteita iko kati ya Ziwa Naivasha na Ziwa Nakuru. Barabara kuu Nairobi - Nakuru hupitia karibu na bonde, hivi kwamba watumia magari huvutiwa na mandhari ya ziwa hili.


title: Ziwa Elementaita

text: Kusini mwa ziwa chemchemi ya moto wa "Kekopey" huchipua, ambapo Grahamii Tilapia hukua. Maarufu sana kwa kuoga, Wamasai hudai kwamba wanaweza kutibiwa ukimwi wakiwa mahala hapa. Reedbeds ni eneo la uvuvi kwa ndege aina ya Night Heron na Mwari.


title: Ziwa Elementaita

text: Ziwa Elmenteita liliona makazi yake ya kwanza ya mkoloni wakati Bwana Delamere (1879-1931) aliweka Soysambu, a ranch, upande wa magharibi wa ziwa. Delamere alimpa shemeji yake, Galbraith Lowry Egerton Cole (1881-1929), kipande cha ardhi karibu na ziwa, ambapo alizikwa.


title: Ziwa Elementaita

text: Soysambu bado inadhibitiwa na jamaa yake, akiwemo PG Thomas Cholmondeley. Eneo hili ni makao kwa zaidi ya wanyamapori 12,000.


title: Ziwa Elementaita

text: Ziwa Elmenteita imekuwa mandhari ya Ramsar tangu mwaka 2005.


title: Ziwa Elementaita

text: Ndege wa aina 400 tofauti wamewekwa katika kumbukumbu katika Ziwa Nakuru / Ziwa Elmenteita. Elmenteita huvutia flamingo, ambao hula wadudu na mwani. Tilapia walihamishwa kutoka Ziwa Magadi mwaka 1962 na tangu wakati huo idadi ya Flamingo imepungua mno. Tilapia huvutia ndege wengine ambao hula samaki hawa na hata mayai ya Flamingo na vifaranga vyake. Zaidi ya ndege milioni hivi wamehama Ziwa Elmenteita na kukimbilia Ziwa Natron nchini Tanzania.


title: Ziwa Elementaita

text: Ufuo wa ziwa una pundamilia, swala, Eland na familia ya ngiri.


title: Ziwa Elementaita

text: Ziwa hili kawaida lina kimo cha chini (<1 m). Hivi karibuni kimo cha ziwa na idadi ya flamingo inapungua kutokana na ongezeko ya shughuli za binadamu.


title: Wichita Eagle

text:
The Wichita Eagle ni gazeti la kila siku linalochapishwa katika eneo la Wichita, Kansas, Marekani. Linamilikiwa na Kampuni ya McClatchy, kampuni hii huchapisha magazeti mengine 31 kama lile la "The Kansas City Star".
Hili ndilo gazeti kubwa kabisa katika Wichita , Kansas na maeneo yanayozunguka eneo hilo.


title: Wichita Eagle

text: Gazeti la "Eagle" lilianzishwa na lilihaririwa na Marshall Murdock katika mwaka wa 1852. Gazeti shindani lake kuu,"Beacon", lilizinduliwa katika Oktoba ya mwaka huo. Majarida haya mawili yalishindana kwa miaka 88 mpaka mwaka wa 1960 ndipo "Eagle" lilinunua gazeti la "Beacon". Magazeti yote yaliendelea kuchapishwa , "Eagle" lilichapishwa asubuhi na "Beacon" lilichapishwa jioni. Katika mwaka wa 1973, kampuni ya uchapishaji ya Ridder Publications ilinunua magazeti yote mawili. Kampuni za magazeti za Ridder na Knight Newspapers ziliungana na kuunda Knight Ridder katika mwaka wa 1974, kampuni hii ikaunganisha magazeti hayo mawili kuwa "The Wichita Eagle-Beacon" katika mwaka wa 1980. Katika mwaka wa 1989, neno "Beacon" likatolewa na jina la gazeti likawa "The Wichita Eagle".


title: Wichita Eagle

text: Gazeti hili lilijijengea jina katika taifa zima chini ya uhariri wa W. Davis "Buzz" Merritt Jr..Buzz alikuwa mmojawapo wa wanachama wa "Civic Journalism" au "Public Journalism" (Uandishi wa Uraia/Umma) waliotetea maadili ya muungano huu. Muungano huu haswa ulisema kuwa waandishi wa habari na wasomaji si watazamaji katika michakato ya kisiasa na kijamii bali ni washiriki pia.Unaendelea na kuagiza wanahabari hawafai kuripoti habari tu ni kama hawana msimamo bali washiriki na watoe maoni yao. Harakati za "Civic Journalism" zilihusisha kuwataka wasomaji na wanajamii wawe washiriki. Muungano huu umekua polepole na bali na kuwa itikadi tu, Uandishi kwa Umma umekuwa ukitendeka katika magazeti.


title: Wichita Eagle

text: "The Wichita Eagle" lilionekana kama ndilo lililokuwa kwenye mstari wa mbele wa harakati hizi. Kwa mfano, katika uchaguzi wa 1990, jarida hili liliandaa kura ya maoni kwa wakazi 500 ili kujua matakwa yao katika jimbo yalkuwa gani. Kisha, uchaguzi ulipokuwa ukiendelea, wanahabari wa gazeti hili walijaribu kuwauliza wagombea kuhusu hisia zao kuhusu masuala haya. Walichapisha toleo kila wiki likiorodhesha masuala na misimamo ya wagombea. Mgombea alipokataa kuchukua msimamo aliripotiwa pia. Njia hii ilikuwa tofauti sana na utaratibu wa zamani wa kuripoti kuhusu ukweli uliokuwa katika hotuba za wagombea. Kama matokeo ya hayo, watu waliopiga kura katika eneo msingi la usambazaji wa "Eagle" walikuwa wengi sana hasa asili mia 43.3 kuliko asilimia 31 katika maeneo mengine ya jimbo hilo.


title: Wichita Eagle

text: Gazeti la "Eagle" likawa sehemu ya Kampuni ya McClatchy, Knight Ridder iliponunuliwa na McClatchy katika mwaka wa 2006.


title: El Intransigente

text: Gazeti la El Intransigente lilichapishwa katika mkoa wa Salta, nchini Argentina kati ya miaka ya 1920 na 1981. Shughuli zake zilianza tarehe 17 Aprili 1920 zikiendeshwa na David Michel Torino, mwanzilishi mshiriki na mmiliki wa gazeti hili. Katika miaka yake ya kwanza, "El Intransigente" liliunga mkono serikali ya taifa ya Hipólito Yrigoyen lakini ,hapo baadaye, likawa mwakilishi wa matakwa ya raia wengi na likatangaza masuala ya eneo hilo.


title: El Intransigente

text: Msimamo wake wa uliendelea kuwa wa kukosoa uongozi mbaya na wa kufuja mali hasa katika miaka ya 1930.Huu ukasababisha mashambulizi ya mara kwa mara. Vita yake ya kupigania uhuru wa waandishi na vyombo vya habari iliisha katika mwezi wa Juni 1981. Asili ya kufungwa kwa "El Intransigente" ilikuwa : kutofautiana katika mwelekeo na usimamizi wa gazeti hili hasa baada ya vifo vya wakurugenzi ,Martin and David Michel Torino. Aidha, taasisi za nchi hiyo hazikuwa imara pia wakati huo na hii ikasababisha kufungwa pia.


title: El Intransigente

text: Miaka ishirini na saba baadaye, " El intransigente" likawa gazeti la kurejelewa katika tovuti kwenye mtandao wa tarakilishi. Makao makuu yake yako katika jiji la Buenos Aires.


title: El Intransigente

text: Toleo la tovuti la gazeti la "El intransigente" lilianzishwa 1 Agosti 2008. Tangu wakati huo, tovuti ya gazeti hilo haijakosa wageni wanaoingia kusoma kurasa zake. Maelekezo ya uhariri yanayoamua shughuli za gazeti na kuziendesha kitaasisi yanapatikana katika kaulimbiu yake: "información en estado puro" (habari vile ilivyo bila kuficha)


title: El Intransigente

text: "El Intransigente.com" hutoa habari ya Argentina na dunia daima kwa wasomaji wake.


title: El Intransigente

text: • Argentina (Argentina) • Mkoa (Mikoa) • Mundo (Dunia) • Sociales • Salud (Afya) • Mujer (Wasichana) • Espectáculo (Burudani) • Deportes (Michezo) • Cultura (Utamaduni) • Editoriales (Makala ya Wahariri) • Policiales • Obituarios • Turismo (Usafiri)


title: Mrisho Ngassa

text: Mrisho Ngassa (amezaliwa 5 Mei 1989) ni mchezaji wa mpira wa miguu kutoka Tanzania ambaye anaichezea klabu mashuhuri Tanzania Young Africans FC na pia huichezea timu ya taifa ya Tanzania.


title: Mrisho Ngassa

text: Mwezi wa Aprili 2009, Ngassa kutokana na uchezaji wake mzuri klabu ya Uingereza mashuhuri iitwayo West Ham FC ilimualika ili aende kufanya majaribio ya wiki mbili nakumtizama uwezo wake wa kimpira ili waweze kumnunua, majaribio yalipoisha West Ham ilizungumzwa kua ni mchezaji mzuri ila anahitaji baadhi ya vitu fulani navyo ni vya kiufundi katika mambo ya kimpira hata hivyo inazungumzwa kua kuna baadhi ya klabu barani Ulaya zinapendelea kumchukua.


title: Mrisho Ngassa

text:
Katika mashindano ya Cecafa 2009 yaliyofanyika Kenya alijinyakulia ubingwa wa mfungaji bora katika mashindano hayo kwa kuweza kufunga mabao ma 5 katika shindano hilo lakini timu yake ya taifa ya Tanzania ilichukua nafasi ya Nne katika mashindano hayo.
Ngassa ni kijana ambae anaangaliwa kua atakua na mustakabali mzuri wa nchi yake na Afrika pia.


title: Le Canadien

text: Le Canadien lilikuwa gazeti katika lugha ya Kifaransa lililochapishwa katika eneo la Lower Kanada tangu 22 Novemba 1806 hadi 14 Machi 1810. Kaulimbiu yake ilikuwa :""Nos institutions, notre langue et nos droits""( Taasisi zetu, lugha yetu, haki zetu). Lilichapishwa kila Jumamosi na malipo ya kuagiza matoleo ya mwaka mzima yalikuwa shilingi kumi/ chelin kumi. "Le Canadien" lilianzishwa tena katika mwaka wa 2007 kama gazeti la kitaifa la maendeleo ya kijamii na si la faida, na ,pia, kama la wasomaji wa kimataifa.


title: Le Canadien

text: Gazeti hili lilianzishwa katika jiji la Quebec City na mwanasheria Pierre-Stanislas Bédard na wenzake: François Blanchet, Jean-Antoine Panet, Jean-Thomas Taschereau na Joseph Le Vasseur Borgia Wakati huo, hao wote walikuwa wabunge katika Bunge la Lower Kanada. Mhariri alikuwa Jean-Antoine Bouthillier. Gazeti hili likakua haraka hadi likawa sauti ya "Parti canadien" (chama cha Kanada) katika vita yao dhidi ya chama cha Uingereza na serikali ya Gavana James Craig.


title: Le Canadien

text: Tarehe 17 Machi 1810, vyombo vya habari na majarida ya ofisi za uhariri za "rue Saint-François" yakashikwa na serikali. Mchapishaji Charles Lefrançois akafungwa jela na askari wakaanza kuwatafuta wapinzani wengine jijini. Gazeti la "Quebec Mercury" ,hapo awali, lilikuwa limesema kuwa Wafaransa wa Kanada na Waamerika walikuwa wakipangia Uingereza njama. Siku mbili baadaye, hakuna watu waliokuwa wakipanga njama waliokuwa wamepatikana. Waanzilishi Bédard, Blanchet na Taschereau walikamatwa, baadaye, na pia kufungwa jela.


title: Le Canadien

text: Wafungwa hawa walikataa "habeas corpus".Walipokuwa gerezani, Bédard akachaguliwa kuwa mgombea wa bunge katika eneo la Surrey na akachaguliwa na raia katika uchaguzi wa 27 Machi 1810. Katika mwaka wa 1811, Mbunge Louis-Joseph Papineau alimwomba Gavana Craig kufuta mashtaka yote ya Bédard lakini gavana alikataa. Bédard ,hatimaye, aliachiliwa kutoka gereza ,Bunge lilipofungwa. Hakupelekwa korti hata siku moja.


title: Le Canadien

text: Gazeti hilo lilichapishwa tena mara chache. Hatimaye, "Le Canadien" liliacha kuchapishwa mnamo 11 Februari 1893 likimilikiwa na Joseph-Israël Tarte.


title: Otago Daily Times

text: Otago Daily Times(ODT) ni gazeti la kila siku linalochapishwa na kampuni ya Allied Press katika eneo la Dunedin, New Zealand.


title: Otago Daily Times

text: Gazeti la "ODT" lilianza kuchapishwa mnamo tarehe 15 Novemba 1861. Hili ndilo gazeti kongwe kabisa la kuchapishwa kila siku nchini New Zealand. Gazeti jingine kongwe ni la Christchurch , "The Press", ambalo ni kongwe kuliko "ODT" kwa miezi sita , lilikuwa gazeti la kuchapishwa kila wiki katika miaka yake ya kwanza lakini likabadilika na kuwa la kila siku.(Hivyo basi "ODT" ndilo kongwe katika sekta ya magazeti ya kila siku.)


title: Otago Daily Times

text: Gazeti la "ODT" lilianzishwa na W.H. Cutten na Julius Vogel (hapo baadaye aliitwa Sir Julius) katika nyakati za uchimbuzi wa dhahabu katika eneo lao la Tuapeka, mojawapo ya maeneo ya Otago yaliyopatikana kuwa na dhahabu. Cutten alikuwa mchapishaji wa gazeti la kila wiki la "the Otago Witness" lililoanzishwa katika mwaka wa 1851. Vogel naye , mwanzilishi mwenzake Cutten, aliliona gazeti hili la ODT kama mbinu ya kutetea na kupinga sera mbalimbali katika serikali ya mikoa.


title: Otago Daily Times

text: Kutoka kuanzishwa kwake, "ODT" lilikuwa na msimamo dhabiti katika soko la magazeti katika eneo la South Island. Magazeti mengine pinzani ya Dunedin yalikwisha haraka(labda kwa kushindwa na "ODT" huku gazeti la "Evening Star" pekee yake likiweza kufika miaka ya 1900. Wamiliki wa "Star" walinunua gazeti la "ODT" na kuachisha uchapishaji wa "Star" katika mwaka wa 1978 kwa sababu idadi ya wasomaji ilikuwa ikididimia.Kama matokeo ya hayo, kampuni ya Allied Press inachapisha "ODT" na magazeti mengine madogo kote nchini New Zealand, kwa mfano: "Greymouth Evening Star".


title: Otago Daily Times

text: Gazeti la "ODT" huonekana kama gazeti baba kwa magazeti mengine manne makuu ya kila siku ya New Zealand. Gazeti hili lina usambazaji wa nakala 43,000 na wasomaji takriban 110,000.


title: Otago Daily Times

text: Katika miaka yake ya mwanzo, "ODT" lilihusika katika kampeni nyingi za kupigania haki za jamii. Mfano mmoja ni liliporipoti kuhusu mazingira mbovu ya kazi katika eneo la Dunedin ,katika miaka ya 1880. Ripoti hizi ,zilizoandikwa chini ya Mhariri Sir George Fenwick na Mwandishi Mkuu Silas Spragg, zilisababisha mageuzi makubwa ya kisheria.


title: Otago Daily Times

text: Sid Scales alikuwa mchoraji wa katuni wa gazeti la "ODT" kwa miaka 30 mpaka alipostaafu katika mwaka wa 1981. Tangu mwaka huo, mchoraji Garrick Tremain akawa mchoraji mkuu wa katuni wa gazeti hilo. Mhariri wa gazeti ni Murray Kirkness, aliyechukua hadhi hii kutoka mhariri wa muda mrefu, Robin Charteris mnamo Aprili 2007.


title: Hamshahri

text:
Hamshahri ni gazeti kuu la kitaifa la Iran katika lugha ya Kiajemi linalochapishwa na Manispaa ya Tehran, na lilianzishwa na Gholamhossein Karbaschi. Hili ndilo gazeti ,la kila siku, la kwanza la Iran linalochapishwa katika rangi zote mbalimbali. Lina kurasa 60 za matangazo na bei yake ni riali 1000 za Iran. Hivi sasa, gazeti hili lina usambazaji wake katika maeneo ya manispaa ya Tehran. Usambazaji wake wa kila ni nakala 400,000 kila siku, huu ni sawa na usambazaji wa magazeti makuu ya Marekani kama "San Francisco Chronicle", "Boston Globe" na "Chicago Tribune". [3]
Toleo la gazeti hili linaweza kupatikana katika tovuti yake ya hamshahrionline.ir


title: Hamshahri

text: Katika mwaka wa 1997 wa uchaguzi wa rais nchini Iran, gazeti la "Hamshahri", lililoendeshwa wakati huo na Meya wa Tehran,Gholamhossein Karbaschi, lilishitakiwa na wahafidhina kuwa linaunga Khatami. Hii ilionekana kuwa haramu kwa sababu gazeti ambalo linapata ruzuku ya serikali haikukubalishwa kuchukua upande wowote katika uchaguzi. Suala hili ,hatimaye, lilisababisha Karbaschi kupelekwa kortini na kushtakiwa kwa kesi za kufuja mali na akahukumiwa kufungwa jela. Katika muhula wa pili wa Khatami, korti ikahukumu kuwa gazeti hilo linaweza kusambazwa ndani ya Tehran tu.


title: Hamshahri

text: Mnamo 6 Februari 2006, Farid Mortazavi, mhariri wa picha wa "Hamshahri", alitangaza Shindano la Kimataifa la Uchoraji Katuni Za "Holocaust". Shindano hili lilikuwa ili kukemea lililoita "unafiki wa nchi za Magharibi katika uhuru wa kujieleza" huku "Hamshahri" likidai kuwa nchi za Magharibi hazifai kujadili mada fulani kuhusu Uyahudi kama vile , vifo vya "Holocaust". Shindano hili liliisha tarehe 1 Novemba 2006 huku Abdellah Derkaoui, mchoraji katuni wa Moroko, akishinda nafasi ya kwanza.


title: Hamshahri

text: Gazeti hili liliachishwa kuchapishwa mnamo 23 - 24 Novemba 2009 baada ya kuchapisha picha ya hekalu ya Dini iliyopigwa marufuku ya Bahá'í.


title: Kanisa la Mtakatifu Joseph

text: Kanisa la Mtakatifu Joseph (kwa Kiingereza: "St Joseph Cathedral church") ni kanisa lililopo katika Mkoa wa Dar es Salaam, Wilaya ya Ilala. Kanisa hili lilijengwa na wamisionari mwaka 1898. Limejengwa kwa umahiri. Kanisa hilo lipo mkabala na Sokoine drive likiangalia Waterfront karibu na geti la boti zinazoelekea Zanzibar.


title: Prison Break msimu wa 4

text: Msimu wa nne na wa mwisho wa kipindi mfululizo cha televisheni cha "Prison Break" ulianzia kurushwa hewani Marekani 1 Septemba 2008. Una vipengele 24 (22 vya televisheni na vya 2 DVD ), ambapo 16 vilionyeshwa kuanzia Septemba 2008 hadi Desemba 2008. Mfululizo wa kipindi cha televisheni ulianzishwa tena tarehe 17 Aprili 2009 na kuhitimishwa tarehe 27 Mei 2009 na sehemu mbili za mwisho.


title: Prison Break msimu wa 4

text: Kulingana na TVGuide.com, rais wa Fox Kevin Reilly alielezea, ""Prison Break" ilifika mahali ambapo kila hadithi ilikuwa ishaelezwa." Angalau masaa sita ya maigizo yanesalia, pamoja na uwezekano wa masaa machache zaidi kuongezewa kwa vile Reilly alisema anataka kipindi "kumalizika kwa nguvu." 14 Januari 2009, Fox ilitangaza kuwa kipindi hiki mfululizo kitakuwa kinaisha msimu huu ukihitimishwa.


title: Prison Break msimu wa 4

text:
Waigizaji nyota wa msimu wa 4
Wentworth Miller kama Michael Scofield,
Dominic Purcell kama Lincoln Burrows,
William Fichtner kama Alexander Mahone,
Amaury Nolasco kama Fernando Sucre,
Robert Knepper kama Theodore "T-Bag" Bagwell,
Sarah Wayne Callies kama Sara Tancredi,
Jodi Lyn O'Keefe kama Gretchen Morgan,
Michael Rapaport ataigiza mara ya kwanza kama ajenti wa Homeland Security, Don Self, katika mwanzo wa msimu, wakati James Whistler (aliyechezwa na Chris Vance) na Sofia Lugo (aliyechezwa na Danay Garcia) watajitoa katika mwanzo wa kipindi-mfululizo. Kutoka sehemu kumi na moja kuendelea, Brad Bellick (aliyechezwa na Wade Williams) hayupo tena katika waigizaji.
Waigizaji wakuu wanaojirudia ni pamoja na Leon Russom kama Jenerali Jonathan Krantz, kiongozi wa Kampuni , kaimu mkuu katika kipindi ,Cress Williams kama Wyatt Mathewson, mchunguzi wa masuala ya Kampuni, James Hiroyuki Liao kama Roland Glenn, ni halifu anayewasaidia wahusika wakuu kwa mpango wao wa kuikabili na kuiteka Kampuni, Kathleen Quinlan kama Christina Rose Scofield, mamake Lincoln Burrows na Michael Scofield, Shannon Lucio kama Miriam Hultz,mpokea wageni mahala T-Bag hufanya kazi na Ron Yuan kama Feng Huan, mnunuzi wa 'Scylla', kitu muhimu sana kwa Kampuni.


title: Sanamu ya Askari

text: Sanamu ya Askari au Askari Monument ni sanamu iliyopo penye kitovu cha jiji la Dar es Salaam mahali ambapo mitaa ya Samora na Azikiwe (zamani: Maktaba) zinakutana.


title: Sanamu ya Askari

text: Sanamu inamwonyesha askari Mwafrika katika sare ya kijeshi ya King's African Rifles wakati wa Vita Kuu ya Kwanza ya Dunia (1914-1918) akishika bunduki yenye kisu cha kando na kutazama upande wa bahari.


title: Sanamu ya Askari

text: Iliwekwa na Waingereza mwaka 1927 kama kumbukumbu ya askari na wapagazi Waafrika waliopiga vita hivyo katika Afrika ya Mashariki hasa kati ya Uingereza na Ujerumani ambao wengi wao walikufa.


title: Sanamu ya Askari

text: Kuna maandishi ya kumbukumbu kwa Kiingereza na Kiswahili kilichoandikwa kwa herufi za Kiarabu na herufi za Kilatini pia.


title: Sanamu ya Askari

text: Maneno yake kwa Kiswahili ni kama yafuatayo:


title: Sanamu ya Askari

text: Mahali pa sanamu hii iliwahi kuwa na sanamu ya meja Hermann von Wissmann aliyekuwa gavana wa kwanza wa Afrika ya Mashariki ya Kijerumani na sanamu hiyo ilibomolewa na Waingereza walipoteka mji katika mwaka 1916.


title: LA Youth

text: LA Youth ni gazeti la vijana kwa vijana wa Los Angeles na huchapishwa kila mwezi. Husambazwa kwa zaidi ya vituo 1,400 kama vile shule (za umma na za kibinafsi), maktaba na mashirika ya vijana.


title: LA Youth

text: Wanafunzi wa shule ya upili(wa madarasa ya madaraja 9 - 12) ndio huwa waandishi wa habari na huhusika katika uchapishaji wa toleo la kila mwezi. Wanafunzi wa darasa la daraja la nane ,pia, wanaweza kushiriki kama kuhudhuria mikutano ya wafanyikazi, shirikiana na wengine na kuchangia katika kuchapisha jarida hili.


title: LA Youth

text: Waandishi huandaa kila toleo kwa kuhudhuria mikutano ya wafanyikazi ya Jumamosi, inayofanywa katika ofisi za "LA Youth" katika Wilaya ya Fairfax. Katika mikutano hii, waandishi wanakutana na watu wazima wanaofanya kazi nao na ,pia, wanafunzi wageni. Waandishi na wanafunzi wengine huhimizwa kuleta marafiki zao na ndugu zao ili kuongeza idadi ya wanafunzi wanaohusika na gazeti hili na ,vilevile, ili sauti za 'vijana wa L.A.' zisikike.


title: LA Youth

text: Kila mkutano huhusisha kila mwandishi/mwanafunzi kuzungumza kwa wengine wote akisema shule anayosomea, yeye hufanya nini kujifurahisha na mipango yake ya chuo kikuu ni ipi. Wanafunzi katika mikutano huwa wametoka shule tofautitofauti na miji tofauti, kama vile San Fernando Valley,Los Angeles Magharibi , Los Angeles ya ndani, na Los Angeles Mashariki. Utofauti huu wa wanafunzi unawezesha kila mwanafunzi kuwa na maoni tofauti kuhusu masuala kama mahitaji ya kuhitimu shuleni, makosa ya polisi katka utekelezaji wa kazi yao, uhalifu, vurugu na habari mbalimbali za utata.


title: LA Youth

text: Kila mada inayojadiliwa katika mikutano ya wafanyakazi hutumika kama mbinu ya kujulisha/kufanya mipango/kufikiria mbele. Watu wazima ambao ni wafayikazi huwapa motisha wafanyikazi vijana wakihakikisha kuwa vijana hawa wanafanya bidii na wanajifunza haraka.


title: LA Youth

text: Baada ya mawasilisho ya wanafunzi katika mkutano, watu wazima huchukua usimamizi kwa kuuliza kama makala yaliyokuwa yakiandikwa ama yakirekebishwa kama yamemalizwa. Iwapo mfanyikazi yeyote alikuwa anasumbuliwa na masuala, yeye anaweza kuyawasilisha kwa wafanyikazi wenzake na kupata msaada. Kuwasilisha huku kwa shida / masuala yao kunaweza kumpa mwandishi mwengine mawazo ambayo anaweza kuyaandika kama makala. Watu wazima wakikubali kuwa suala hilo ni muhimu kujadili basi mwandishi anaweza kuanza kuendeleza mawazo yake,kutafuta waandishi wengine wanaotaka kujihusisha na kisha aandike makala hayo. Waandishi wana mbinu tofauti zakuandikakatika jarida hili. Wanaweza kuandika makala katika toni binafsi, toni ripoti, na hata kuchapisha kura za maoni na maneno yaliyosemwa na watu. Wanafunzi wenye talanta ya upigaji picha na talanta ya sanaa huweza kuchangia makala kwa kupiga picha zinazohusu mada hiyo au kuchora michoro inayohusika pia.


title: LA Youth

text: Makala mengi ya "LA Youth" ni kuhusu vitu vilivyomfanyikia mtu binafsi, huweza kusaidia vijana wengine kujua jinsi ya kushughulikia shida za maisha; kuna makala ya kueleza vitendo bora vya kufanya shuleni. Kwa mfano: katika makala ya toleo la Mei - Juni 2007, mwandishi kijana ,Fred kutoka Shule ya Upili ya Birmingham katika Van Nuys, anaeleza aibu iliyompata aliposhiriki katika udanganyifu katika mitihani.


title: Viwanja vya Mnazi Mmoja

text: Viwanja vya Mnazi Mmoja ni maeneo yaliyopo katika mji wa Dar es Salaam. Ni viwanja vinavyokumbusha uhuru wa Tanganyika tarehe 9 Desemba 1961 na muungano mwaka mmoja baadaye. Eneo la mnazi mmoja lina historia kubwa sana ya nchi. Kama mkutano wa kwanza wa TANU wa mwaka 1954 ulifanyikia hapo, Mwenge wa Uhuru, kutangazwa kwa Azimio la Arusha na raisi wa kwanza wa Tanganyika Mwalimu Julius Kambarage Nyerere.


title: Ikulu ya Tanzania

text: Ikulu (kutoka neno la Kinyamwezi; kwa Kiingereza: State House) ya nchi ya Tanzania ilijengwa na Wajerumani mwaka 1891 kwa namna ya kipekee na gavana wa Kihuni Chakosi Dikwe na kutumika kama ngome ya gavana.


title: Ikulu ya Tanzania

text: Iliharibiwa wakati wa vita kuu ya kwanza ya dunia.


title: Ikulu ya Tanzania

text: Baada ya vita ya kwanza ya Dunia Tanganyika ilikuwa chini ya utawala wa kikoloni wa Waingereza na hapo ngome hiyo iliitwa "Government House" na ilijengwa tena mwaka 1922 ambapo gavana wa Kiswahili Sir Unapima Mkali alipochukua utawala.


title: Ikulu ya Tanzania

text: Majengo hayo yamejengwa kwa ubora wa pekee na ni ya kihistoria kwani yalikuwa ngome za magavana.


title: Ikulu ya Tanzania

text: Ikulu ilijengwa mahususi eneo la Mawenzi, Dar es Salaam.


title: Hospitali ya Ocean Road

text: Hospitali ya Ocean Road ipo katika nchi ya Tanzania ndani ya jiji la Dar es Salaam wilaya ya Ilala. Hospitali hii ilijengwa mwaka 1897 ikiitwa European Hospital na baada ya uhuru iliitwa Ocean Road Hospital (Hospitali ya Ocean Road).


title: De Standaard

text: De Standaard ni gazeti la kila siku la Kiflemish linalochapishwa nchini Ubelgiji na Corelio (hapo zamani lilijulikana kama VUM). Usambazaji wake ulikuwa nakala 97,226 katika mwaka wa 2005. Hapo jadi, lilikuwa jarida la Kikristo na Kidemokrasia , likihusishwa na Chama cha Flemish cha Kikristo-kidemokrasia, na lilikuwa gazeti pinzani kwa gazeti la "De Morgen". "De Morgen" lilikuwa gazeti la kila siku la Chama cha Socialist Flemish. Hata hivyo, hivi leo, gazeti hili halipendelei msimamo wowote wa kisiasa.


title: De Standaard

text: Katika mwaka wa 1911, Frans Van Cauwelaert alianzisha "Ons Volk Ontwaakt", jarida la kuchapishwa kila wiki na shirika la wanafunzi wakatoliki wa Flemish.


title: De Standaard

text: Katika mwaka wa 1914, Van Cauwelaert, Alfons Van de Perre, na Arnold Hendrix waliunda kampuni ya uchapishaji, " De Standaard N.V" (Kundi la Standard). Lengo lao lilikuwa kuchapisha gazeti la Katoliki, la kihafidhina na la kila siku jijini Brussels, na liitwe "De Standaard". Kaulimbiu ya "De Standaard" ilikuwa "Alles voor Vlaanderen" - "Vlaanderen voor Kristus"("Kila kitu kwa Flanders - Flanders kwa Kristo) ikafupishwa kuwa "AW-WK". "AW-WK" ilichapishwa katika ukurasa wa kwanza wa "De Standaard" hadi mwaka wa 1999.Toleo la kwanza lilichapishwa mnamo 22 Novemba 1914, lakini uchapishaji ukaachishwa kwa sababu ya Vita Kuu ya Kwanza ya Dunia. "De Standaard" halikuchapishwa tena mpaka 4 Desemba 1918, baada ya vita kuisha.Gustave Sap, ambaye alijiunga na bodi ya wakurugenzi katika mwaka wa 1919, ndiye aliyetoa pesa zilizohitajika kwa upanuzi wa "De Standaard" wa awali.


title: De Standaard

text:
Katika mwaka wa 1940, katika Vita Kuu ya Pili ya Dunia,Wajerumani wa Nazi walidhibiti Ubelgiji. Uchapishaji wa "De Standaard" ukasimamishwa. Hata hivyo,
gazeti jipya ,"Het Algemeen Nieuws",(Habari kwa Jumla) lilianza kuchapishwa na wafanyikazi na vifaa vya "De Standaard" huku wakichapisha habari iliyokubaliwa na serikali ya Nazi.Baada ya ukombozi wa Ubelgiji katika mwaka wa 1944, usimamizi wa Kundi la Standard ulishtakiwa kwa kushirikiana na wavamizi wa Nazi na kampuni hii ikapigwa marufuku kwa miaka miwili. Kampuni mpya ikaanzishwa ; "De Gids N.V." ambayo ikaanza kuchapisha gazeti jipya la "De Nieuwe Standaard" katika mwezi wa Novemba 1944.Magazeti mengine ya hapo awali yaliendeleshwa na "De Gids".


title: De Standaard

text: Katika mwaka wa 1947, kupigwa marufuku kwa Kundi la Standard kuliondolewa na kwa ruhusa ya mahakama ilianza kuchapisha magazeti yake tena. "De Nieuwe Standaard" likaitwa "De Nieuwe Gids"na kisha , tangu 1 Mei, likapewa jina la "De Standaard" tena.


title: De Standaard

text: Katika miaka ya 1960 na miaka ya 1970, gazeti la "De Standaard" lilikuwa maarufu kwa makala yake yaliyowasilisha habari bora sana kuhusu masuala ya kigeni. Kwa mfano, licha ya uhusiano wake wa Katoliki na wa uhafidhina, "De Standaard" lilishutumu sera za Marekani za kutekelezwa katika Kusini mashariki mwa bara la Asia.


title: De Standaard

text: Hata hivyo, hali ya kifedha ya Kundi la Standard ilidhoofika sana , kampuni hii ikapata shida zaidi katika mwaka wa 1976. Kundi la Standard likatangaza kuwa limedhibitiwa na shida hizo za kifedha mnamo 22 Juni wa mwaka huo. "De Standaard" liliokolewa na André Leysen, mfanyibiashara wa Ubelgiji, aliyeanzisha "Vlaamse Uitgeversmaatschappij N.V." (VUM - "Ushirikiano wa Wachapishaji wa Flemish"). VUM ilichukua magazeti yote ya Kundi la Standard, na likawa kampuni linalochapisha "De Standaard". VUM ilibadilisha jina lake kuwa Corelio katika mwaka wa 2006.


title: De Standaard

text: Katika mwaka wa 2004, "De Standaard" likabadilisha kutoka mtindo mpana wa uchapishaji hadi mtindo mdogo zaidi.


title: Macbeth

text:
Macbeth ni tamthilia ya William Shakespeare inayohusu mauaji ya mfalme na athari yake. Ni tamthiliya fupi kabisa ya Shakespeare inayoaminika kuandikwa kati ya miaka 1603 na 1607.
Tamthilia hii inaanza pindi wachawi watatu wanapokutana kujadiliana siku ambayo wataonana na Macbeth. Kuna radi na umeme. Baadaye, jeshi la Macbeth limeshinda vita dhidi ya jeshi la Norway. Macbeth, ambaye ni mkuu wa jeshi, anasifiwa kwa kazi yake.


title: Macbeth

text: Baadaye, Macbeth na Banquo wanakutana na wachawi watatu wanaomwambia Macbeth kuwa atakuwa kiongozi wa "Glamis" na wa "Cawdor", halafu atakuwa Mfalme. Baada ya muda kidogo tu, Ross, ambaye ni mtumwa wa Mfalme, anakuja kwa Macbeth na kumpa habari kuwa ametuzwa kwa kuwa Kiongozi wa "Cawdor". Maneno waliyosema wachawi yalianza kuwa ya ukweli. Papo hapo, Macbeth anafanya tamaa na kuwa na hamu ya kuwa Mfalme.


title: Macbeth

text: Kisha, anamwandikia mkewe barua kumwelezea kuhusu taarifa ya wachawi. Lady Macbeth anatunga njama ya kumuua Mfalme Duncan ili mumewe aupate ufalme. Ingawa Macbeth anaogopa kumuua mfalme, Lady Macbeth anamhimiza kwa kuchokoza ujanadume wake. Macbeth anakubali njama hii.


title: Macbeth

text: Usiku wa ziara ya mfalme katika nyumba ya Macbeth, Macbeth unamuua Duncan. Kulingana na mpango wake, anawasingizia watumishi wa Duncan waliolala kwa kuwawekea visu vilivyotapakaa damu.


title: Macbeth

text: Mapema asubuhi iliyofuata, Lennox, ambaye ni diwani, na Macduff, ambaye ni kiongozi wa Fife, wanawasili. Askari anawafungulia mlango, kisha Macduff anapatana na maiti ya Duncan huko ndani ya nyumba. Kwa hasira za unafiki, Macbeth anawaua walinzi kabla ya wao kujitetea. Macduff anashuku vitendo vya Macbeth, lakini hasemi kitu. Watoto wa Duncan wanakimbia nje ya nchi kwa hofu ya maisha yao. Macbeth anakuwa Mfalme wa Scotland.


title: Macbeth

text: Macbeth anawatuma watu wawili kuwaua Banquo na Fleance. Watu hawa wanamuua Banquo, lakini Fleance alitoroka. Baada ya muda, Macbeth hana raha kwa vitendo alivyovifanya. Macbeth anamshuku Macduff, hivyo basi anamuua mkewe Macduff na watoto wake.


title: Macbeth

text:
Lady Macbeth anababaishwa na vitendo vya kikatili walivyofanya yeye na mumewe, mpaka akiwa usingizini, akiongea akisema mambo aliyoyafanya ilhali akiwa amelala.
Macduff anapata habari ya kuwa watu wake wameuawa. Kila mtu sasa anajua kuwa Macbeth ni katili. Malcom anaongoza jeshi la kwenda kupigana na Macbeth. Lady Macbeth anajiua.


title: Macbeth

text: Katika vita, jeshi la Macbeth linashindwa. Macbeth anagundua kuwa wachawi wamempotosha. Tamthilia inaisha pindi Macduff anapomkata kichwa Macbeth.


title: Sheffield Star

text: The Star (mara nyingi hujulikana kama Sheffield Star) ni gazeti la kila siku linalochapishwa Sheffield, Uingereza kutoka Jumatatu hadi Jumamosi kwa wiki. Hapo mwanzoni, mtindo wake wa uchapishaji ulikuwa mpana lakini ukabadilishwa kuwa mdogo katika mwaka wa 1989. Magazeti ya "The Star","The Sheffield Telegraph" na "The Green Un" yanachapishwa na Kampuni ya Magazeti ya Sheffield (inayomilikiwa na Johnson Press) ambayo ina makao yake katika barabara ya York Street katikati mwa jiji la Sheffield.


title: Sheffield Star

text: "The Star" linauzwa katika maeneo kama Yorkshire Kusini, Derbyshire Kaskazini na Nottinghamshire Kaskazini. Huweza kufikia wasomaji wake kwa kupitia matoleo makuu na matoleo ya wilaya kama Doncaster, Rotherham na Barnsley. Jumla ya wastani ya wasomaji wa kila toleo la "The Star" ni 159,690.


title: Sheffield Star

text: Gazeti hili la "The Star" lilianza kama "Sheffield Evening Telegraph". Toleo la kwanza la gazeti hili lilichapishwa mnamo 7 Juni 1887. Baada ya muda mfupi, lilinunua gazeti shindani ,"Sheffield Evening Star". Tangu Juni 1888 mpaka Desemba 1897 gazeti hili lilijulikana kama "Evening Telegraph and Star and Sheffield Daily Times" kisha,kutoka mwaka wa 1898 mpaka Oktoba 1937 likajulikana kama "Yorkshire Telegraph and Star". Tangu mwaka wa 1931, lilinunua gazeti la "Sheffield Mail" ambalo lilikuwa gazeti shindani lake tangu mwaka wa 1920. Tangu mwaka wa 1937 mpaka mwezi wa Novemba 1938, gazeti hilo likawa "Telegraph & Star". Hatimaye likachukua jina lake la "The Star" mnamo 14 Novemba 1938,hadi sasa .bad linaitwa jina hilo.


title: Sheffield Star

text: Joshnston Press ikaanza kuchapisha "The Star" katika kiwanda chao kipya cha uchapishaji cha thamani ya £ milioni 60 katika eneo la Dinnington karibu na Sheffield mnamo Septemba 2006. Kiwanda hiki kinajumuisha kifaa cha uchapishaji wa 'upana wa mara tatu' cha kwanza nchini Uingereza. Kitakapomalizika kamili, kiwanda hiki hakitachapisha magazeti ya Johnston Press kama "Sheffield Telegraph, the Scarborough Evening News, Wakefield Express, the Derbyshire Times" na "Chesterfield Advertiser" tu bali kuchapisha majarida mengine ya nje kama "The Sun" la News International.


title: Sheffield Star

text: Mwezi wa Machi 2006, mwandishi wa michezo katika gazeti la "Sheffield Star" , Martin Smith, alishinda tuzo ya taifa kutoka British Sports Journalism Awards, tamasha la kutuza waandishi la umri wa miaka zaidi ya 30. Alipewa tuzo ya mwandishi wa habari ya spoti wa eneo lake wa mwaka haswa "Regional Sports Writer of The Year". Hii ilikuwa mara yake ya pili kushinda tuzo hiyo katika miaka mitatu. Alituzwa na muungano wa Sports Journalists' Association of Great Britain.


title: Sheffield Star

text: Mhariri wa sasa wa gazeti la "Sheffield Star" ni Alan Powell.


title: Chuo Kikuu cha Kyambogo

text: Chuo Kikuu cha Kyambogo ni chuo kikuu cha umma nchini Uganda. Kilianzishwa mwaka wa 2001 kama chuo kikuu cha tatu cha umma nchini Uganda.


title: Chuo Kikuu cha Kyambogo

text: Kampasi ya chuo hiki kikuu iko katika kilima cha Kyambogo , takriban [1] kwa barabara, mashariki mwa eneo la kati la biashara la Kampala, mji mkuu na mji mkubwa zaidi Uganda, pamoja wa Barabara kuu ya Kampala-Jinja Uratibu wa kampasi ya chuo hiki kikuu ni: 00 21 00N, 32 37 48E (Latitude: 0.3500; Longitude: 32,6300).


title: Chuo Kikuu cha Kyambogo

text: Chuo hiki Kyambogo kilianzishwa mwaka wa 2001 na "Sheria ya 2001 ya Vyuo Vikuu na Taasisi nyingine za Msingi", kwa kuunganisha Chuo cha Ufundi cha Uganda, Kyambogo, Taasisi ya Elimu ya Mwalimu, Kyambogo, na Taasisi ya Taifa ya Uganda ya Elimu Maalum .


title: Chuo Kikuu cha Kyambogo

text: Chuo cha Ufundi cha Uganda Kyambogo kilianzia kutoka shule ndogo ya kiufundi mwaka wa 1928 kabla ya kubadili jina liwe chuo cha ufundi cha Uganda na hatimaye Chuo cha Ufundi cha Uganda, Kyambogo.


title: Chuo Kikuu cha Kyambogo

text: Taasisi ya Elimu ya Walimu, Kyambogo ilianza kama shule ya Serikali ya ualimu ya mwaka wa 1948 katika Nyakasura, Wilaya ya Kabarole. Mwaka wa 1954, ilihamishiwakatika Mlima Kyambogo kama Chuo cha Walimu cha Kitaifa na baadaye kuwa Taasisi ya Elimu ya Walimu, Kyambogo baada ya kuamuriwa na Bunge mwaka wa 1989.


title: Chuo Kikuu cha Kyambogo

text: Taasisi ya Kitaifa ya Uganda ya Elimu Maalum ilihusishwa na Idara ya Elimu Maalum katika Kitivo cha Elimu cha Chuo Kikuu cha Makerere, na kuwa taasisi ya huru kutokana na Sheria ya Bunge mwaka wa 1998.


title: Chuo Kikuu cha Kyambogo

text: Chuo kikuu cha Kyambogo kina vitivo sita vilivyogawanywa katika idara 27:


title: Benki ya Kiislamu ya Maendeleo

text: Benki ya Kiislamu ya Maendeleo (pia inajulikana kama Islamic Development Bank IsDB), ni taasisi ya fedha ya maendeleo ya kimataifa katika Jeddah, Saudi Arabia. Ilianzishwa na mkutano wa kwanza wa Mawaziri wa Fedha wa Shirika la Kiislamu katika 18 Desemba 1973.


title: Benki ya Kiislamu ya Maendeleo

text: Benki hii ilianza shughuli zake rasmi katika 15 Shawwal 1395H (20 Oktoba 1975). Ina wanachama 54 ambao wana hisa Mbia wakuu katika benki hii ni


title: Benki ya Kiislamu ya Maendeleo

text: IsDB pia ni mwangalizi wa Mkutano Mkuu wa Umoja wa Mataifa.


title: Benki ya Kiislamu ya Maendeleo

text: Kazi ya Benki hii ni kushiriki katika kusawazisha pesa na kukopesha kwa ajili ya miradi na makampuni ya uzalishaji badala ya kutoa msaada wa kifedha kwa nchi wanachama katika fomu nyingine kwa ajili ya maendeleo ya kiuchumi na kijamii. Benki hii hujaribu kukuza maendeleo ya kiuchumi na kijamii katika maendeleo ya nchi mwanachama na jumuiya za Kiislamu katika nchi wanachama wasio binafsi vilevile pamoja kwa mujibu wa kanuni za "Shari'ah" au Jurisprudence. Kufuatia kanuni za Kiislamu zinazopinga riba, Benki hii hutoa mikopo ya riba ya bure hasa kwa ajili ya miradi ya miundombinu pamoja na faida za kiuchumi na kijamii.


title: Benki ya Kiislamu ya Maendeleo

text: Benki ni inakubalishwa mamlaka ya amana na kuhamasisha rasilimali fedha kupitia mfumo wa "Shari'ah" . Pia inajihusisha na wajibu wa kusaidia katika kukuza biashara ya nje hasa katika bidhaa, miongoni mwa nchi wanachama; kutoa misaada ya kiufundi kwa nchi wanachama, na kuendeleza mafunzo kwa wafanyakazi wanaoshughulikia vifaa katika shughuli za maendeleo katika nchi za Kiislamu ili kufuata "Shari ' ah."


title: Benki ya Kiislamu ya Maendeleo

text: Vitendo vya "Shari'ah" ni pamoja na :hitengo cha akaunti katika benki ni dinar ya Kiislamu. Mwaka wa kifedha wa Benki huu "Hijri" lunar "mwaka." Lugha rasmi katika Benki hii ni Kiarabu, lakini Kiingereza na Kifaransa hutumika kama lugha ya kazi.


title: Benki ya Kiislamu ya Maendeleo

text: Uanachama wa sasa wa Benki hii una nchi 56. Hali msingi ya kuwa mwanachama ni kwamba wanaotazamial inapaswa kuwa mwanachama wa Shirika la Kiislamu na kulipa mchango wake katika Benki hii na kuwa tayari kukubaliana na mashartiyaliyoundwa na bodi ya IsDB .


title: Williams Holdings

text: Williams Holdings lilikuwa kundi kubwa la biashara la Uingereza. Lilikuwa limeorodheshwa katika Soko la Hisa la London na pia katika orodha ya FTSE 100.


title: Williams Holdings

text: Kampuni hii ilianzishwa na Nigel Rudd na Brian McGowan katika eneo la Derby nchini Uingereza katika mwaka wa 1982. Lengo lao lilikuwa kununua biashara zozote zilizokuwa zikifeli. Kampuni ya kwanza ,iliyokuwa kubwa, iliyonunuliwa na Williams Holdings iliikuwa biashara ya "J & HB Jackson". Biashara hii ilinunuliwa na Williams katika mwaka wa 1985. "J & HB Jackson" ilikuwa na makao yake katika Coventry na iliendesha biashara ya vyuma.


title: Williams Holdings

text: Williams iliendelea kunawiri na ikanunua kampuni ya "Crown Berger" iliyokuwa katika biashara ya rangi. "Crown Berger" ilinunuliwa katika mwaka wa 1987. Hapo baadaye katika mwaka wa 1988, Williams ilinunua biashara ya "Pilgrim House" (wamiliki wa Kidde) ya Marekani kwa bei ya £331m.Biashara ya "Yale & Valor" ya kufuli na gesi ilinunuliwa katika mwaka wa 1991.


title: Williams Holdings

text: Kampuni ya Williams ikaanza kuzingatia biashara za usalama katika miaka ya 1990 na ikauza biashara yake ya rangi kwa Akzo Nobel katika mwaka wa 1990. Ilipofika mwaka wa 1997, kampuni hii ilinunua kampuni ya usalama na ulinzi ya Chubb Security kwa bei ya $ milioni 2.1.


title: Williams Holdings

text: Ikabadilisha jina lake kuwa "Williams plc" katika mwaka wa 1998 na ikauza Kampuni ya Yale Lock Company kwa Assa Abloy katika mwaka wa 2000.


title: Williams Holdings

text: Kampuni hii iligawanyika kuwa kampuni mbili, haswa: Chubb na Kidde katika mwaka wa 2000.


title: Reach Records

text:
Reach Records ni studio ya Marekani ya kurekodi nyimbo za Kikristo na inajumuisha wasanii watano: Lecrae, Trip Lee, Tedashii , DJ Official na Sho Baraka. Wasanii hawa wanaoimba kwa mtindo wa muziki wa 'rap' walizuru Marekani kote na msanii mwenzao wa Kikristo ,FLAME. Ziara yao ilikuwa na jina la ""Don't Waste Your Life"" hasa ikimaanisha usitumie maisha yako vibaya.
Reach Records ilihamia Atlanta, Georgia katika mwaka wa 2009 katika ushirikiano na kanisa la Blue Print Church.
116 Clique


title: 116 Clique

text:
116 Clique ni kundi la muziki la aina ya "hip hop" ya Kikristo linalotoka Dallas, Texas.Kundi hili huwa na mkataba wa kurekodi muziki zao na studio ya Reach Records. Kundi hili huhusisha wasanii ambao wengi wao hurekodi katika studio za Reach Records. Kundi hili linatoa jina lao la 116 Clique kutoka mstari wa Biblia haswa Warumi 1:16. Mstari huu huzungumza kuhusu kutokuwa na aibu katika Injili kwa sababu ya uwezo wa Mungu huleta ukombozi wa yeyote anayeamini: kwa Myahudi kwanza na pia kwa mataifa mengine yote. Hivyo basi, kundi hili hutambua uwezo wa Injili na wao hujaribu kuitangaza na kuitumia katika maeneo yao yote ya maisha. "Tunaweza kuweka maisha yetu kando na kumtumikia na kumtukuza Mungu katika lolote tufanyalo." Baada ya albamu yao ya kwanza ,"The Compilation Album"(Albamu ya Mkusanyiko) (2005), DJ Primo alirekodi hizo nyimbo hizo tena akizichanganyachanganya na kutoa albamu ya "The Compilation Album: Chopped & Screwed: Special Edition". Albamu hii ya kuchanganywa ilitolewa katika mwaka wa 2006 ikihusisha nyimbo nne za kuongezwa. Kundi hili likaenda ziara ya "Unashamed" katika mwaka wa 2008. Hapo baadaye katika mwaka wa 2009, Lecrae, Tedashii, Sho Baraka, Trip Lee na Flame wakaenda ziara ya "Don't Waste Your Life".
Mnamo Oktoba 2009 - Novemba wasanii Lecrae, After Edmund, Sho Baraka, Tedashii, na Mikeschair wakazuru katika ziara ya "AlteredMinds." LeCrae, Tedashii, Trip Lee, na Sho Baraka ,hivi sasa, wanazuru wakiwa wasanii binafsi.


title: Nevertheless (bendi)

text: Nevertheless, mara nyingi hufupishwa kuwa NTL, ni bendi la Kikristo linaloimba nyimbo za mtindo wa "pop" linalotoka eneo la Chattanooga, Tennessee. Wimbo wao ""Live Kama We're Alive"" ulifika nafasi ya tano kwenye chati ya nyimbo za Kikristo ya "R&R Christian Rock Chart". Wimbo wao wa ""The Real,"" ulichezwa sana katika stesheni za redio za Kikristo zinazochezesha nyimbo za kisasa. "The Real" ulikuwa katika chati nyingi za Nyimbo Bora Kumi kote nchini Marekani. Bendi hili lilitangaza uamuzi wao wa kustaafu na wakashiriki katika tukio lao la mwisho mnamo Desemba 2009. Walitoa uamuzi huu kwa sababu ya maisha ya kibinafsi na pia shinkizo kutoka watu wengine.


title: Nevertheless (bendi)

text: Bendi hili limezuru na mabendi mengine mengi yanayoimba nyimbo za Kikristo za kisasa kama vile : Superchick, Skillet, Hawk Nelson, Falling Up, na Number One Gun.


title: Nevertheless (bendi)

text: Jina la bendi imechukuliwa kutoka Biblia katika kitabu cha Luka 5:5 (Toleo la New King James), wafuasi wa Yesu walikuwa wakivua samaki na Yesu akawaambia watupe nyavu yao katika upande huo mwingine wa mashua ,


title: Nevertheless (bendi)

text: "" But Simon answered and said to Him, "Master, we have toiled all night and caught nothing; nevertheless at Your word I will let down the net.""


title: Nokia 3310

text: Simu ya Nokia 3310 ni simu iliyotolewa mnamo 2000. Ilipata mafaniki mazuri kote duniani, kwani iliuza nakala milioni 126. Toleo zingine zinazofanana na 3310 zimetolewa, zikiwemo Nokia 3315, 3320, 3330, 3350, 3360, 3390 and 3395.


title: Nokia 3310

text: Simu hii ni nzito kidogo, na ina betri yenye uzito wa gramu 115. Ina umbo la mstatili, inayotoshea kwenye mkono wa binadamu na inayobofwa kwa kutumia kidole cha gumba. Kibonyezo cha rangi ya buluu ndiyo inayotumika kuchagua vitu na kibonyezo cha "C" hutumika kuondoa kitu. Kibonyezo cha kuwasha na kuzima simu ni ya rangi nyeusi iliyo kwenye juu ya simu.


title: Nokia 3310

text: Simu hii ina vifaa vingi kama saa, kikumbushio, michezo kama "Snake", "Pairs II" na "Space Impact". Simu hii ilijulikana kwa uwezo wake wa kukubali utungaji wa ujumbe mfupi iliyo mrefu.


title: Nokia 3310

text: Kasha la simu hii inaweza kubadilishwa. Pia, ilikuwa na zaidi ya milio 35 ya simu.


title: Nokia 3310

text: Toleo jipya la 3310 ni Nokia 3315 iliyo na:


title: Tenth Avenue North

text: Tenth Avenue North ni bendi la Marekani linaloimba nyimbo za Kikristo za kisasa. Bendi hili hutoka eneo la West Palm Beach, Florida. Bendi hili hushirikisha Mike Donehey(mwimbaji na mchezaji gitaa) , Jeff Owen (mchezaji gitaa ya kutumia umeme na mwimbaji msaidizi), Jack Jamison (mchezaji ngoma) na Scott Sanders (mchezaji gitaa ya aina ya "bass").


title: Tenth Avenue North

text: Albamu yao ya kwanza , "Over and Underneath", ilitolewa mnamo 20 Mei 2008 na studio ya Reunion Records, na ,karibu na wakati huo, bendi hili lilienda ziara ya kupigia debe albamu yao. Wimbo wao wa "Love Is Here" uliorodheshwa katika chati ya nyimbo bora 20 katika chati ya muziki ya Kikristo ya Marekani ya "U.S. Contemporary Christian Music" na uka fika #3 mnamo 21 Juni 2008. Wimbo huo ulimaliza mwaka wa 2008 kama wimbo wa 12 katika orodha ya nyimbo zinazochezwa sana katika stesheni ya redio ya Christian Hit Radio, hii orodha ilichapishwa na gazeti la R&R.


title: Tenth Avenue North

text: Wimbo wao mwigine wa "By Your Side" ulitolewa mwishoni mwa mwezi wa Agosti 2008 na ,hatimaye, ukawa #1 katika stesheni ya Christian Hit Radio katika mwaka wa 2009. Kulingana na chati ya R&R, wimbo huo ulibaki katika nafasi hiyo kwa wiki tatu mpaka 13 Februari 2009.


title: Tenth Avenue North

text: Bendi hilo limezuru na Bendi la David Crowder na MercyMe ,pia, limezuru likiwa pekee yake kote Marekani. Walishinda tuzo ya "Waimbaji Wapya wa Mwaka" katika Tuzo za 40 za GMA Dove katika mwezi wa Aprili 2009.


title: Nokia 1100

text: Nokia 1100 ni simu madhubuti iliyotengenezwa na Nokia. Imelengewa nchi ambazo bado zinaendelea na watumizi ambao hawahitaji vifaa vingi kwenye simu zao ila ya uwezo wa kupiga simu, kutuma ujumbe mfupi, saa, n.k.


title: Nokia 1100

text: Simu ya 1100 inafanana na Nokia 3210/Nokia 3310 ambazo zilikuwa simu maarufu katika miaka iliyopita kabla ya uzinduzi mpya wa vifaa vya simu kama kamera.


title: Nokia 1100

text: Zaidi ya nakala milioni 200 za simu hii zimeuzwa tangu ilipoanzishwa mnamo 2003, na kuifanya iwe simu iliyopata mauzo mazuri zaidi kote duniani. Hata hivyo, ilishinda mauzo ya "Playstation 2" iliyouza nakala milioni 138 na simu ya "Motorola RAZR" iliyouza nakala milioni 120.).Kuna simu tano zinazofanana: 1100a, 1100b, 100i, 1101 na 1108.


title: Dehradun

text: Dehradun ni jina la mji mkuu wa jimbo la Uttarakhand katika Uhindi. Kwa mujibu wa sensa iliyofanyika mnamo mwaka wa 2001, mji una wakazi wapatao 450,000 wanaoishi katika mji huu. Mji upo m 657 kutoka juu ya usawa wa bahari.


title: Tunisair

text: Tunisair () ni ndege kee ya nci ya Tunisia. Ilianzishwa mnamo 1948, na inasafiri hadi bara Uropa, Afrika na nchi za Arabuni. Makao ya ndege zake ni kwenye Uwanja wa Ndege wa Kimataifa wa Tunis-Carthage.


title: Tunisair

text: Mnamo 1948, serikali ya Tunisia ilikubaliana na kampuni ya Air France kuunda Tunisair. Ilianza huduma mnamo 1949. Mnamo 1957, hisa zilizokuwa za Air France zilipunguzwa na serikali ya Tunisia ndiyo iliyokuwa mmiliki mkuu wa Tunisair.


title: Tunisair

text: Mnamo 1990, ndege mbili za Airbus A320 zilinunuliwa.


title: Tunisair

text: Kati ya 1993-1998, Tunisair ilipanua huduma zake hadi bara Uropa kwa kuanzisha ndege hadi mjini Prague, Budapest, Warsaw, Bratislava, Lisbon, Linz, Salzburg, Graz, Moscow, Beirut na Stockholm.


title: Tunisair

text: Mnamo 21 Oktoba 1998 Tunisair ilisherehekea miaka hamsini tangu ianzishwe.


title: Air Seychelles

text:
Air Seychelles ni kampuni ya ndege ya nchi ya Seychelles yenye makao yake mjini Mahé]].
Tangu 2012 asilimia 40 za hisa zake ziko mkononi mwa Etihad Airlines ya Abu Dhabi.


title: Air Seychelles

text: Ndege hii ilianzishwa mnamo 15 Septemba 1977 kwa jina la Seychelles Airlines. Ilianza kutumia jina la Air Seychelles mnamo Septemba 1978. Ilianza safari za ng'amb mnamo 1983 hadi mjini Frankfurt na Londn. Inamilikiwa na serikali ya Seychelles na imewaajiri wafanyikazi 663.


title: Air Seychelles

text: Mwaka 2013 kampuni ilikuwa na ndege hizi saba


title: Air Seychelles

text: Airbus moja aina ya A319 imeagizwa.


title: Alizeti

text: Alizeti au kifuata-jua au mkabilishamsi ("Helianthus annuus") ni mmea unaodumu mwaka mmoja mwenye ua kubwa. Asili yake iko Amerika lakini imeenea pande nyingi za dunia.


title: Alizeti

text:
whorl.jpg
Alizeti inafikia urefu hadi mita 3 na ua lake upana hadi 30 cm.


title: Alizeti

text:
Ua lake hali halisi ni "kichwa" au mkusanyiko ya maua madogomadogo yanayokaa kwa pamoja kama duara juu ya kombe kubwa. Maua madogo ya nje huonekana kama petali juwa kubwa zaidi na kuonyesha rangi ya manjano, wakati mwingine hata ya machungwa. Yale maua petali huzai mbegu.
Kila ua mdogo ndani ya duara huwa na mbegu. Mbegu huwa na ganda gumu na ndani yake uko mbegu mwenyewe mwenye kiwango kikubwa cha mafuta.


title: Alizeti

text: Kiasili alizeti inapatikana katika Amerika. Maindio walipanda ua katika bustani zao. Wahispania walileta mbegu Ulaya baada ya kufika Amerika na mwanzoni mme ulipandwa kama ua la mapambo kwenye bustani.


title: Alizeti

text: Baadaye kiwango kikubwa cha mafuta ndani ya mbegu zake kilitambuliwa kikawa mme muhimu cha kuzaa mafuta.


title: Alizeti

text:
Jua linapochomoza maua mengi ya alizeti hugeukia mashariki jua linapotokea, na wakati wa mchana huendelea kulifuata jua mpaka magharibi hurudi katika uelekeo wa mashariki tena. Mwendo huu, "heliotropism", huratibiwa na seli ziitwazo ‘pulvinus’ sehemu iliyo huru kuzunguka chini kidogo tu ya chipukizi. Hatua ya chipukizi inapo isha shina hukomaa na mmea hupoteza uwezo wake wa kuzunguka tena kulifuata jua.
Mmea huganda kuelekea ( mara nyingi) upande wa mashariki. Majani na shina hupoteza rangi yake ya kijani.
Mimea ya pori jamii ya alizeti huwa haizunguki kufuata jua, japo majani yake hufuata jua maana yao huelekea upande wowote pindi yanapokomaa.
head snack.jpg

Mmea huu una asili ya katikati ya Amerika. Wataalamu wamekadiria kuwa ulianza kulimwa sana huko Meksiko, mnamo mwaka 26000 KK na pia huko bonde la mto Mississippi. Mifano ya mimea iliyotolewa Meksiko imeonekana huko Tennessee, Marekani pia, ikionesha kuwa pale tangu 2300K.K. Watu wengi wanatumia mmea wa alizeti kama ishara ya nguvu na utakatifu wa jua, hasa wale wa alizeti kama ishara ya nguvu na utakatifu wa jua. Hasa wale wa Aztecs na Otomi wa Meksiko na kusini mwa Amerika.
Francisco Pizarro alikuwa mtu wa kwanza kutoka Ulaya kuuona mmea wa alizeti huko Peru. Taswira ya dhahabu ya mmea na mbegu zake zilichukuliwa na kupelekwa Hispania mnamo karne ya 16. Baadhi ya watafiti wanasema kuwa Hispania iliwekewa vikwazo vingi kilimo cha alizeti kutokana na imani ya dini imayoambatana na mmea huo.
Kufikia karne ya 18, matumizi ya mafuta ya alizeti yalikuwa maarufu mno, hasa kwa waumini wa kanisa la Russia la Orthodox kwa sababu mafuta ya alizeti yalikuwa miongoni mwa vitu vichache vilivyo kuwa vinaruhusiwa kutumika wakati wa kwaresma.
Kukua vizuri mmea wa alizeti unahitaji jua la kutosha. Hakuna vyema kwenye arthi iliyo na rutuba ndogo wenye ukame mzuri na matandazo ya kutosha katika kilimo cha bidhaa mbegu hupandwa kwa umbali was m 45 na kinaacha 2.5. mbegu yam mea huu, alizeti, huliwa kama chakula cha kutafuna baada ya kuokwa/ kukaushwa, pamoja au bila ya chumvi. Huko ujerumani hutumika kutengenezea mikate. Alizeti pia ni chakula cha ndege na hutumika kwenye mapishi moja kwa moja na wakati wa kuandaa saladi.
Mafuta ya alizeti yanayokamuliwa kutoka kwenye mbegu za alizeti hutumika kupikia, mafuta ya kutunzia vitu na huzalisha siagi na dizeli ya mimea. Sababu yana gharama ndogo kuliko mafuta ya mizeituni. Kuna mimea mingi ya jamii ya alizeti yenye aina mbalimbali na viwango mbalimbali vya mafuta.mashudu yanayobaki baada ya kukamua mafuta hutumika kulishia mifugo kama chakula, alizeti pia huweza kuzalisha mpira.


title: Alizeti

text: Alizeti pia hutumika kufyonza kemikali hatari kutoka ardhini kama vile urani na walitumika katika kuondoa madini ya urani ardhini baada ya janga la kinyuklia lililotokea huko Chernobyl.


title: Alizeti

text: Mimea ya alizeti hukua kufuata kimo cha mita 1.5, mpaka 3.5. Wana sayansi wameripoti kuwa mwaka 1567, kuna mualizeti ulikuwa kufikia kimo cha mita 12 huko Padua. Mbegu zake zilipo pandwa maeneo mengine zilitoa mimea yenye urefu wa mmita 8, kwenye maeneo kama vile madvid, hivi karibuni maeneo mengine kama vile Uholanzi na Ontario, Canada nao wamefanikiwa kukuza mimea hiyo yenye urefu wa mita 8.


title: Alizeti

text: Closeup Hungary.jpg


title: Korosho

text: Korosho ni mbegu wa mkorosho ni mmea wa jamii ya mimea itoayo maua ya familia ya Anacardiaceae.


title: Korosho

text: Korosho yenyewe inakua pamoja na tunda linaloitwa bibo ilhali mbegu unaonekana nje ya bibo.


title: Korosho

text: Mmea huu ni wa asili ya kaskazini mashariki mwa Brazili, lakini sasa hukua sana maeneo ya tropiki, kwa ajili ya mbegu yake ya korosho na bibo zake.


title: Korosho

text:
Jina lake la Kiingereza limetokana na neno la Kireno ambalo lina asili ya Tupi.occidentale tree.jpg
Ni mmea mdogo ambao huwa wa kijani nyakati zote,kufikia urefu wa mita 10 – 12; na shina fupi lisilo na umbo maalum. Majani yamejipanga kwa mzunguko yenye asili ya ngozi na urefu wa sm 22 na upana wa sm 2 -15. Maua laini huzalishwa yakiwa na urefu wa sm 26, na huanza na rangi nyepesi ya kijani mwanzoni lakini baadae hugeuka na kuwa jekundu na petali zenye urefu takribani mm 7 mpaka 15.


title: Korosho

text: Kitu ambacho huonekana kama tunda ambacho hukua katika kikonyo cha ua la mmea wa korosho; tunda hilo huitwa bibo, na huiva na kuwa la njano, huku likiwa na ukubwa was m 5 mpaka 11. Bibo huliwa na ladha tamu na harufu nzuri. Ndani mwake kuna majimaji ya kutosha lakini ngozi yake ni laini mno hivyo kufanya usafirishaji kuwa mgumu kwelikweli.


title: Korosho

text: Tunda la ukweli la mkorosho ni korosho yenyewe lenye umbo la figo au ghofu ya mabondia ambalo hukua juu ya tunda la bibo ndani ya tunda hili la kweli ndio kuna mbegu moja, korosho. Mbegu imezungukwa na makombe/ ngozi mbili ndani ya ngozi mbili huwa na kemikali inayofahamika sana inayosababisha mwasho kwa baadhi ya watu lakini mafuta ya korosho huwa na athari ndogo ukilinganisha na mafuta mengine ya mbegu mfano karanga.Majimaji ya korosho wakati wa uaandaji wake huwa na asidi muhimu inayotumika hushinda magonjwa mbalimbali yakiwemo ya meno. Pia husaidia kupigana na bacteria ya aina mbalimbali pia sehemu nyingi za za mmea wa korosho hutumiwa na watu wa patammona wa guyona kama dawa.


title: Korosho

text: Magamba ya shina laini huanguliwa na hulowekwa usiku kucha au huchemshwa ili kutibu kuharisha mbegu zikisagwa unga wake hutumiwa kwa kutibu majeraha ya kungatwa na nyoka, mafuta ya korosho pia hutumuka kutibu fangasi za miguu visigino vilivyo katika katika.


title: Korosho

text:
1314.jpg
Korosho ni chakula maalumu cha kutafunwa chenye ladha nzuri na hutafunwa huku ikiwa imewekwa chokoleti juu yake, lakini sababu ya gharama yake kubwa korosho haijazoeleka sana kwenye maduka mengi ya vitu vitamu.


title: Korosho

text: Korosho pia hupatikana mara nyingi kwenye mapishi ya thai na China, huliwa nzimanzima na kusagwa na kuliwa kama unga hasa kama kiungo. Huko Malaysia majani huliwa mabichi kama saladi na Brazili korosho hupatikana kwa wingi mno. Maeneo yote wageni hupata kununua korosho zikiuzwa barabarani kwenye paketi ndogo ambazo zimefungwa ndani yake na chumvi kiasi.


title: Korosho

text:
Huko Goa, India, bibo hupondwapondwa kasha kuchanganya na maji na sukari kutengeneza aina ya pombe aina ya Feni(kilevi maarufu) kwa njia ya uchachushaji. Katika mkoa wa kusini mwa Tanzania, Mtwara; bibo hukaushwa na huwekwa baadae huchanganywa na maji na huchachushwa kasha huchuja na kupata pombe kali sana, inayofahamika kwa jina la asili, Gongo.
Na huko Msumbiji ni kawaida sana kwa wakulima korosho kutengeneza pombe kali sana kwa kutumia bibo pombe iitwayo “agua ardente” , yaani maji yanayounguza husaidia kuwapa kipato zaidi hasa wajane kwa kuuza pombe hiyo kwa kikombe, kwa chupa n.k.


title: Korosho

text: Acajaiba, acajou, acajé (Tupi), kaju (Urdu, Hindi, Gujarati), acajuiba, alcayoiba, anacarde, anacardier, anacardo, andi parippu (Malayalam), cacajuil, cajou, caju (Portuguese), anacardo, cajueiro, cajuilcasho, cashu, castaña de cajú, marañón (Spanish), gajus (Malay),kajjubee (Konkani) godambi (Kannada), h?t di?u (Vietnamese), jambu, jambu golok, jambu mente, jambu monyet, jambu terong, kacang mede, kacang mete (Indonesian), jeedi pappu (Telugu), jocote de marañón, kadju (Sinhala), kasoy (Tagalog), marañón, merey, mundhiri paruppu, sarsgorilla (Tamil), noix d’acajou, pajuil, pomme, pomme cajou, mamuang himmaphan (Thai), korosho (Kiswahili), indijski orah (Serbian), indijski orešcek and akažu (Slovenian).


title: Korosho

text:
young fruit.JPG
cashew.JPG
cashew.JPG


title: Korosho

text: Kwenye mwaka 2016 wazalishaji wakubwa duniani walikuwa:


title: Ndimu

text: Ndimu ni matunda ya mndimu ("Citrus aurantiifolia"), mti wa familia ya michungwa (Rutaceae). Umbo lake ni mduara wenye rangi ya majani mpaka manjano, na kipenyo cha sm 3-6. Zina ladha ya uchachu kwa sababu ya asidi ndani yao. Ndimu mara nyingi hutumika kuongeza ladha kwenye chakula na vinywaji. Kwa kawaida ni ndogo kuliko limau, na chanzo kizuri pia cha vitamini C. Katika kanda za tropiki na nusutropiki mindimu inaweza kumea mwaka wote kama maji yakiwapo. Ndimu ni chungu kidogo kuliko malimau.


title: Ndimu

text: Ndimu ni matunda madogo, ambayo ngozi na nyama yake ni kati ya inchi moja au mbili hivi. Ndimu huweza kuwa chungu au tamu. Ndimu chungu huwa kiasi kikubwa cha sukari na asili ya asidi citric kuliko malimao na kuwa na ladha ya asili huku ndimu tamu hukosa asidi ndani yake hivyo kuwa na ladha tamu kweli kweli.


title: Ndimu

text: Katika mapishi ndimu huthaminiwa kwa yote , ladha yake ya asidi na harufu yake ya kukoza ni viungo maalumu sana kwa vyakula vya Meksiko, Vietnamu, Thailandi na kusini mashariki mwa Marekani. Zaidi hata majani ya mmea wa ndimu hutumika kwenye mapishi hasa katika nchi za Asia. Majani ya mmea huu hutumika kama dawa pia katika maeneo mengi hasa kusini na mashariki mwa Asia .


title: Ndimu

text:
Virutubisho kwa gramu 100 (3.5 oz)
Nishati
126 kJ (30 kcal)
Kabohaidreti 11 g
Sukari 1.7 g
Makapi 3 g
Mafuta 0.2 g
Protini 0.7 g
Maji 88 g
Vitamini C 29 mg (48%)


title: Ndimu

text: Katika kutibu ugonjwa wa ngozi, kiseyeye mnamo karne ya 19, serikali ya Uingereza ilihimiza watu wale sana ndimu, hii ni kutokana na kuwa chanzo kizuri cha vitamini C. Pamoja na mafuta maalumu, maji ya limao pia hutoa mchanganyiko unaotumika katika matengenezo ya marashi. Baadhi ya watu hunyunyiza maji ya ndimu kwenye macho yao, kupata uoni mzuri. Huko India hutumika kuwekwa kwenye imani yao kufukuza roho wabaya.


title: Ndimu

text: India inaongoza kwa kuzalisha kwa wingi malimao na ndimu kwa wingi zaidi kwa asilimia 16, ikifuatwa na Meksiko (14. 55%), Ajentina (10%), Brazili (85%) na Hispania (7%)


title: Mamba (mnyama)

text: Mamba au ngwena ni spishi kubwa za reptilia za oda Crocodilia. Mamba wanaishi majini na hupatikana maeneo mengi ya kitropiki katika Afrika, Asia, Australia na Amerika. Mamba hupenda kuishi katika maji baridi kama vile maziwa, mito, ardhi tepe-tepe. Mamba hula hasa wanyama wenye uti wa mgongo kama vile samaki, reptilia na mamalia na wakati mwingine hata wale wasio na uti wa mgongo kama vile jamii ya konokono , moluski na kaasi kutegemeana na aina yao hasa. Mamba bado ni mlolongo wa viumbe wa kale na husemekana kuwa wamekadiriwa kidogo mno, tangu enzi zile za mirosana.


title: Mamba (mnyama)

text: Inaaminika spishi za mamba zilianza katika ukoo wa wanyama waliokuwa karibu na dinosauri lakini hazikuangamizwa katika tukio lililosababisha kutoweka kwa masauri miaka milioni 65 iliyopita. Mamba wamepona na kuepuka matukio mengi sana ya kutoweka.


title: Mamba (mnyama)

text:
Mamba ni miongoni mwa wanyama wenye baiolojia ya hali ya juu tofauti na muonekano wao wa kizamani. Tofauti na reptilian wengine, wao wana ubongo wa mbele; moyo wenye vyumba vine, sehemu ya fumbatio ifanyayo kazi kama diagramu kwa msaada wa misuli inayotumiwa kuogelea mwendo wa majini mapaka kupumua. Muonekano wa nje kwa kiasi Fulani ni ishara ya maisha yao ya majini na mwindaji. Maumbile ya mamba yana mfanya awe mwindaji hodari. Wana umbo lililochongoka linalowawezesha kuogelea vizuri (mamba hubana miguu yao kwenye pande zao wakati wakiogelea, na huongeza mwendokasi wao kwa kupunguza ukinzani wa maji. Miguu yao mifupi, japokuwa haitumiki kupiga kasia wawepo kwenye maji, lakini huwasaidia sana katika kukata kona za haraka na miondoko ya ghafla kwenye maji au kuanzisha mwendo.
Mamba wanatishu ngumu, ndani na mwishoni mwa kinwa chao. Tisho hiyo huzuia maji yasipite. Tundu za pua za mamba hujifunga wakati wa kuzama majini. Ndimi za mamba huziko huru, zimeshikiliwa na tishu, na matokeo yake mamba hawaweze kutoa nje ulimi wao.


title: Mamba (mnyama)

text:
Magamba ya mamba yanaaminika kuwa na matundu yenye uwezo wa kuhisi kama ule mstari wa samaki. Matundu hayo huonekana sana kwenye taya zao za juu na chni. Uwezekano mwingine ni kuwa matundu hayo ni ya kutolea taka mwili, kwa sababu hutoa kitu kama mafuta hivi ambacho hutoa/huondosha matope.
Mamba wana kasi sana katika mwendo mfupi, majini na hata nchi kavu. Sababu mamba hula kwa kumkamata adui, hivyo wamekuwa na meno ambayo yamechongoka vizuri, na misuli yenye nguvu inayowezesha taya zake kufung akwa nguvu na kwa muda mrefu. Taya hizi kufunga kwa nguvu kubwa na mpaka sasa ndiyo taya zenye uwezo wa kubana/kung’ata kwa nguvu kuliko mnyama yeyote yule. Kani/mgandamizo wa taya za mamba ni zadi ya 340atm, ukilinganisha na 270atm ya papa na 68atm ya fisi. Hata hivyo taya za midomo ya mamba hufunguliwa kwa seti ya misuli laini na dhaifu. Hivyo basi mamba wanaweza kutumika kwa masomo au safari kwa kufunga tu taya zao kwa hata mipira laini. Mamba pia wana uwezo mdogo wa kugeuza shingo yao upande mpaka upande.


title: Mamba (mnyama)

text: Mamba ni mnyama mwenye uwezo mkubwa wa kung’ata kwa nguvu zaidi kuliko mnyama mwingine yeyote. Kwa mfano, mamba wa maji chumvi wanaopatikana Australia, wanaweza kung’ata kwa nguvu mara tatu zaidi ya samba au samba marara. Pia, taya la mamba lina uwezo wa hali ya juu wa hisi. Uwezo huo unazidi ule wan cha ya kidole cha mwanadamu. Hilo linawezekanaje ukizingatia kwamba ngozi ya mamba ina magamba? Taya la mamba limefunikwa kwa maelfu ya viungo vya hisi. Kila neva imeunganishwa na fuvu la kichwa. Mpangilio huo unalinda nyuzi za neva zilizo katika taya na kufanya sehemu fulani za taya kuwa na uwezo mkubwa wa kuhisi. Kwa sababu ya kuwa na uwezo huo, mamba huweza kutofautisha chakula na uchafu mdomoni mwake. Hilo pia linamwezesha mamba jike kubeba watoto wake kwa kutumia mdomo bila kuwaua.


title: Mamba (mnyama)

text: Mamba ni washambulizi wa kushitukiza. Husubiri mawindo, samaki au wanyama wengine wan chi kavu wasogee karibu na kisha kufanya shambulizi la ghafla. Wakiwa wanyama wala nyama wenye damu baridi, wana metabolismu ya taratibu sana, hivyo wanaweza kuvumilia vipindi virefu vya vifaa. Licha ya kuonekana wataratibu sana mamba ndiyo wanyama wawindaji wa hatari sana kuliko wote katika maeneo yao, na baadhi ya spishi za mamba wameonekana hata wakiwashambulia papa. Upekee maarufu kwa mamba ni ule wa mahusiano yake na ndege aina ya kitwitwi wa Misri. Ndege huyo hounekana kuwa ana mahusiano tegemezi ya kibailojia na mamba. Kulingana na taarifa zisizoaminika, ndege hao hula wadudu wanaodhuru kinywa cha mamba, na mamba huachama mdomo wake ili kuwaacha ndege hao wasafishe mdomo wake.


title: Mamba (mnyama)

text: Mamba wengi wakubwa humeza mawe ambayo hufanya kazi kama farumi ya kusawazisha (kubansi) maizi wake na kusaidia kwenye kusawazisha chakula, sawa na mchanga kwa ndege.


title: Jimbo la Uchaguzi la Kaiti

text:
Jimbo la Uchaguzi la Kaiti ni mojawapo ya majimbo 210 ya Uchaguzi nchini Kenya. Jimbo hili linapatikana katika Wilaya ya Makueni mkoani Mashariki mwa Kenya miongoni mwa majimbo matano katika wilaya hiyo.
Jimbo hili lilianzishwa wakati wa uchaguzi Mkuu wa 1997.


title: Jimbo la Uchaguzi la Kapenguria

text:
Jimbo la Uchaguzi la Kapenguria ni mojawapo ya Majimbo ya Uchaguzi nchini Kenya. Ni moja kati ya majimbo matatu katika Wilaya ya Pokot Magharibi.
Jimbo hili lilianzishwa wakati wa Uchaguzi Mkuu wa 1988.


title: Sungura wa Kizungu

text: Sungura wa Kizungu ni mamalia wadogo waliomo katika familia ya Leporidae ya oda ya Lagomorpha na wanaopatikana sehemu mbalimbali za dunia. Katika familia ya sungura kuna jenasi kumi na moja. Pia kuna spishi nyingine za sungura na hizo pamoja na pika zinaunda oda ya Lagomorpha.


title: Sungura wa Kizungu

text: Asili ya sungura wa kizungu ni Ulaya ya magharibi-kusini (Hispania na Ureno) na Afrika ya magharibi-kaskazini (Maroko na Aljeria) lakini wamewasilishwa katika maeneo mengi duniani. Mara nyingi huleta hasara kubwa, k.m. katika Australia, Nyuzilandi na Hawaii. Sungura huishi sana kwenye maeneo yenye malisho ya majani, miti, misituni, vichakani na nyikani. Pia huweza kuishi jangwani na sehemu tepe – tepe.


title: Sungura wa Kizungu

text: Masikio marefu ya sungura wa Kizungu, karibu sentimeta 10 pengine ni mahususi kwa ajili ya kutambua adui. Wana miguu ya nyuma yenye nguvu, kila mguu una vidole vitano, huku kidole kimoja kikiwa kidogo mno. Ukubwa wao ni takribani sm 20 mpaka 50 na uzito wa kilogramu 0.4 mpaka 2. Manyoya yao huwa marefu laini na rangi kati ya kahawia kijivu na manjano hafifu. Mkia wao huwa mfupi, uliojaa manyoya.


title: Sungura wa Kizungu

text: Sungura wakiwa wanyama wanaowindwa kwa ajili ya chakula huchunguza kwa makini kubwa makazi yao mapya na pindi na pindi wanapopata vitisho / hatari hutulia kimya na kutazama kwa makini. Uoni wa sungura ni uwanja mpana na kwa kiasi kikubwa huweza hata kuona juu ya vichwa vyao hata akiwa ndani sungura atatafiti hali ya anga.


title: Sungura wa Kizungu

text:
Jike la sungura wa Kizungu huwa hawatoi mayai mpaka baada ya kupandwa. Uterasi yao imegawanyika sehemu mbili hivyo kupandana kunaweza kuhusisha matendo kadhaa ambayo yaweza kusababisha mimba kadhaa kutoka kwa madume tofauti. Dume la sungura huwa hawawezi kutoa shahawa wakati wa joto la kiangazi (majira ya joto).
Sungura jike hubeba mimba kwa siku 30 mpaka 32 na kuzaa watoto 12 – 13. Wakati mwingine huweza kufikisha watoto 18.


title: Sungura wa Kizungu

text: Sungura ni wanyama wala nyasi wanaokula hasa nyasi na majani ya magugu. Kwa bahati mbaya chakula chao huwa na kiai kikubwa cha selulozi ambayo ni kazi sana kumeng’enya. Sungura hutatua tatizo hili kwa kutoa aina mbili za kinyesi; kimoja huwa kigumu na kingine huwa kilaini na chenye kunata. Hiki cha pili laini na chenye kunata huliwa tena. Hivyo sungura hula vinyesi vyao badala ya kuwa kama ng’ombe na wanyamma wengine ambao hula baada ya kucheua ili kumeng’enywa ili kupata virutubisho zaidi.


title: Sungura wa Kizungu

text: Sungura haraka sana kwa nusu saa ya kwanza ya malisho, maranyingi mchana karibu na jioni, ikifuatia nusu saa nyingine ambapo hula kwa kuchagua sana chakula. Ni wakati huu pia ndio sungura atatoa kinyesi kigumu kama uchafu, ambacho yeye hatakila. Kama mazingira hayahatarishi sungura atabaki nje kwa masaa mengi. Akiwa nje ya shimo lake sungura huwa akila kile jinyesi chake laini na hii huonwa mara chache zaidi, sababu hula tu baada ya kukitoa. Kwa kawaida sungura kinyesi chake kati ya saa mbili asubuhi na sa kumi na moja jioni akiwa ndani ya shimo lake.


title: Sungura wa Kizungu

text: Kinyesi kigumu na kikavu mara nyingi hutolewa nje ya shimo na kama inavyofahamika na kuliwa tena. Huku kile laini hutolewa ndani ya shimo saa chache baada ys kula wakati ambao pia kinyesi kikavu kishatolewa.


title: Sungura wa Kizungu

text: Sungura pindi wanapowekwa ndani ya nyumba kwa ajili ya kufugwa hutambulika kama sungura wa nyumbani. Wakiwa ndani ya nyumba sungura huwekwa kwenye sanduku lao kubwa lenye nafasi ya wao kutmbea – tembea. Huweza hata kuzoeshwa kutumia sanduku vingine kuweka uchafu au hata kuitikia kusogea pindi wanapoitwa. Pia huweza kuishi kama rafiki wa karibu kabisa na watu kwa kuwa kwenye sanduku linalioweza kufikia kirahisi. Popote walipo na maranyingi huwekwa sebuleni au vyumbani. Wakati wa mchana huweza kuwekwa mahali salama na wazi ili wapate mwanga wa jua na kurudishwa ndani giza linapoingia.


title: Sungura wa Kizungu

text:
Wakiwa ndani hasa ya visanduku vyao sungura huwekewa malazi na wanasesere pia. Huongezewa nyingine kwa ajili ya mzoezi kama vile kuwekewa mandhari waliyopaswa kuwa nayo mwituni.
Sungura huweza kuchangamana kwa urahisi hata na wanyama wengine. Huweza kuishi hata na mbwa, paka na wakati mwingine hata nungu bandia. Sungura hawafai sana watoto wadogo, sababu watoto wadogo wa binadamu huwa hawawezi kuwa watulivu kama vile sungura wanavyohitaji. Sungura wana mifupa laini sana migongono mwao na hutakiwa kushikiliwa tumboni mwao wakati wa kunyanyuliwa.